
Eforia Spitalelor Civile din J3ucure5cî. 


PUBLICAŢIUNI 

In <Jiua de 29 Iulie 1902, ora 3 p m., se va ţine la Eforie, licitaţie 
publică cu oferte sigilate pentru darea în întreprindere a construirii 
unui pătul şi a unei magazii de bucate la moşia Căzănesci-Gărdescî, 
precum şi construirea unui pătul şi a unei magazii de bucate la moşia 
Perii-Rîioşi, ambele din jud. Teleorman. 

Condiţiunile speciale, devizul şi planurile se pot vede la serviciul bu¬ 
nurilor în ori ce <Ji şi ore de lucru. 

Valorea acestor lucrări este de lei 15.150. 

Domnii concurenţi vor trebui să depună ca garanţie provisorie 5% 
din suma devisului, cunoscend că cea definitivă va fi de 10°/ 0 din suma 
resultată la licitaţie. 

* 

* * 

In <Jiua de 29 Iulie 1902, ora 3 p. m., se va ţine la Eforie, licitaţie 
publică cu oferte sigilate pentru darea în întreprindere a reparaţiuni- 
lor necesare a se execută la casele Eforiei din Bucuresci, str. Cometa 22. 

Condiţiunile şi devisul se pot vede la Serviciul Bunurilor în ori-ce <Ji 
şi ore de lucru. 

Valorea acestor lucrări este de lei 949.40. 

Domnii.concurenţi vor trebui să depună garanţie provisorie de 5°/ 0 
din suma devisului, cunoscend că cea definitivă va fi de 10% din suma 
resultată la licitaţie. 

* * 

In <Jiua de 30 Iulie 1902, orele 10 a. m., se va ţine licitaţie publică 
orală la Eforţe, Bulevardul Elisabeta, pentru vîn(Jarea grâului ce va 
resultâ de pe moşiile Eforiei: Chirnogi şi Gologanul din judeţul Ilfov 
şi Găiseni din judeţul Dâmboviţa, ce se caută în regie. 

Garanţia va fi pentrn: Chirnogi lei 17.500, pentru Gologanul lei 5.200 
şi pentru Găiseni lei 12.200. 

Condiţiunile speciale şi ori ce alte informcţiuni se pot luă la servi¬ 
ciul Bunurilor Eforiei în (Jilele şi orele de lucru. 

* 

* * 

La 9 August 1902, orele 10 a. m., se va ţine licitaţiune la Eforie, pentru 
143 tone koks, necesare spitalelor în exerciţiul 1902—1903. 

Doritorii sunt Invitaţi să-şi presinte ofertele d-lor sigilate, însoţite de o 
garanţie provisorie de 5%> cunoscend că garanţia definitivă va fi de 10°/ 0 . 

Caetul de sarcine se pote vede la Cancelaria Eforiei, în ori-ce <Ji şi oră de 
lucru. 

* 

* * 

La 10 August 1902, orele 10 a. m., se va ţine licitaţie la Eforie, pen¬ 
tru procurarea pânzeturilor necesare depositului Eforiei în exerciţiul 
1902-1903, 

Doritorii sunt invitaţi să-şî presinte ofertele sigilate însoţite de o 
garanţie provisorie de 5%, cunoscend că garanţia definitivă va fi 10%- 

Licitaţiunile se vor ţine în conformitate cu art. 68—79 din legea compta- 
bilităţii generale a Statului. 


GRĂDINA PREOTUL ILIE 

Biserica Cotroceni, Bucuresci. 

Arbori fructiferi, Arbori pentru şosele, Arbori altoiţi de 
ornament, Arbuşti, Plante urcătore, Bra<JI, Pini austriac! 
Thuia şi altele. Stupi, Trandafiri, etc. 

LfTţMATţlLE ALe66LULUÎ 

î. 

lucru dovedit, că necumpătul băuturilor alcoolice dă 
|p| nascere unei întregi armate de băle, şi că nici un or- 
gan al corpului nostru nu rămâne neatacat de nimi- 

Q citărea putere a alcoolului. Medicii englezi susţin că 
jumătate din bălele ce bântue în lume, îşi au originea în 
alcool. Mai toţi medicii sunt uniţi în părerea, că multe din¬ 
tre aceste băle provenite din alcool, mal cu semă cele «ner- 
văse» — de la cea mal simplă «nervositate» şi migrenă, până 
la cea mai pronunţată nebunie — sunt băle ce se moştenesc. 
S’a constatat, că dintre 300 de copil idioţi, al căror părinţi 
au fost cercetaţi în privinţa sănătăţii şi a felului lor de traiu, 
s’au găsit 145 cu părinţi cari erau beţivi. 

2 . 

Tot aşa e dovedită legătura dintre beţie şi crimă. Toţi ju¬ 
decătorii tribunalelor criminale, toţi funcţionarii politici şi 
directorii închisorilor din tăte ţările civilisate sunt de acord, 
că 70 până la 80 procente din suma crimelor sunt o urmare 
a necumpătuluî în băutură. Aici trebue să ne înţelegem. Nu 
<Jicem, că aceste crime s’au făptuit de ămenî în stare de 
beţie, ci de ămenî — păte în stare treză — cari sunt în deobşte 
cunoscuţi ca beţivi. 

După statistica făcută într’un an, s’a găsit că în Germa¬ 
nia, în 120 de închisori, între cel 32.837 de deţinuţi, aprăpe 
15.000 au făcut crima lor în stare de beţie. 

Şi iarăşi e dovedit, că în cele mai multe state civilisate 
ale lumii 20 — 40 procente dintre bărbaţii nebuni, ajunşi în 
casele de sănătate, îşi datoresc grozava lor sărtă alcoolului. 

Mal adăogăm, că o mare parte dintre divorţuri — în Da¬ 
nemarca 25 procente — sunt o urmare a certelor în beţie. 
Tot aşa sinuciderile (în Anglia 30 la sută, în Rusia 40) sunt 
făptuite de beţivi ori de copil din părinţi stricaţi de băutură 

3. 

Ministrul Everett al Statelor-Unite din America de Nord 
(jice într’un raport al său: «In Statele-Unite, numai în <jece 
ani, de la 1860 - 1870, consumul băuturilor alcoolice a stors 
din popor un bir direct de trei miliarde şi un bir indirect 
de 600 miliăne de dolari. Băutura într’aceştî tjece ani a ni¬ 
micit 300.000 de bărbaţi în spitale, a dus 100.000 de copil în 
asilurl şi orfelinate, şi cel puţin 150.000 de ămenî i-a dus în 
temniţă şi ocnă, a pricinuit pe puţin 2.000 de sinucideri, a 
causat o pierdere de vr’o 50 de miliăne de lei prin incen- 

dii puse anume şi prin bătăi şi răniri, a lăsat veduve peste 
30.000 de neveste şi peste un milion de copii i-a lăsat orfani.» 

Acestea, în America,-unde omenii sunt mai cumpătaţi. Daca 
s’ar face o statistică de acest fel în Europa, cifrele ar fi cu 
mult mai înspăîmîntătore. Şi să nu uităm, că asta este cea 
mai mică parte a ticăloşiei, care e vădită în cifrele statis¬ 
ticei. De la primul pahar până la nebunie furiosă şi crimă, 
până la disperare şi sinucidere sunt mii şi mii de trepte ale 
ticăloşiei. Numai cine-a decăzut cu totul, e înregistrat în sta¬ 
tistică. Dar câţi nu mor de oftică, de băle de stomac, de câte 
şi mai câte, din causa beţiei, şi pe aceştia statistica nu-î are 
în vedere. Câţi nu se umple de bdle lumesci, şi cine îi scie ? 
Să nu uităm apoi, că fie-care dintre aceşti ticăloşi, nimi- 
cesce fericirea şi sănătatea altera. Câtă fericire familiară dis¬ 
trusă, câte lacrimi nevinovate, cât amar şi câtă grijă, câtă 
durere sufletăscă înăbuşită, şi tote acestea n’ajung în biu- 
rourile statisticei. 


4. 

Noi muncim, noi cei din Europa cea cultă, aprope numai 
pentru alcool! Sunt ţinuturi în Europa, în care un sfert din 
cerealele cultivate se întrebuinţăză pentru alcool. In Boe- 
mia, cât ve<ji cu ochii, în unele părţi, e numai hameiu. Ce 
fac din el? Bere. Dincolo cât ve(ji cu ochii numai orz. , Ce 
fac din el? Bere. Cât pămînt întrebuinţat, numai ca să scotă 
otravă din el! Şi se plâng omenii că n’au pâne. 

Să <jicem că numai Vio din pămîntul cultivat în Europa, 
e destinat pentru cereale din care să scotă alcool. Iată, că 
Vio din populaţiunea agricolă a Europei se ocupă cu pro- 
ducţiunea alcoolului. Agricultorii formeză în Europa mai 
mult de jumătatea întregii populaţiunî. Acum, să stăm şi să 
socotim, cât pămînt e cuprins cu viţă de vie. Sunt iarăşi ţi¬ 
nuturi întregi, numai vii. Să (Jicem că numai Vio din pă¬ 
mîntul cultivabil îl au viile. Dacă adăogăm, cât pămînt e 
cultivat cu sfecle şi cu altele, din care se scote alcool, dacă 
socotim — în ţările unde se face alcool din prune — cât pă¬ 
mînt e acoperit cu pruni, putem spune cu siguranţă că 6 /ioi 
adică jumătate din pămîntul cultivabil al Europei e destinat 
să producă alcool. Iar cea laltă jumătate să producă şi pâne, 
şi in şi cânepă şi nutreţ pentru animale. 

5. 

Acum să facem o socotelă a omenilor câţi muncesc pentru 
alcool. Să luăm întâiu pe acei ce muncesc pentru viile lor. 

Cultura viilor este un jaf pe socotelă altor culturi; viile 
oer muncă multă, braţe cari sunt sustrase agriculturii şi al¬ 
tor ocupaţiuni. Viile cer îngrăşăminte, un material care de 
asemenea e sustras altor culturi, a porumbului ori a grâu¬ 
lui, căci îngrăşămintele ce-ar trebui date câmpului cu po- 

rumb şi grâu o dăm viilor. Câţi omeni sunt ocupaţi în vie, 
cu săpatul, cu culesul strugurilor, cu storsul vinului; câţi 
bmenî cu fierberea şi destilarea ţuîceî! 

Dar asta e nimica tdtă. Să ne ducem cu gândul la fabrici, 
la cârciume, la băcănii. Să numărăm pe lângă producătorii 
de alcool, pe toţi lucrătorii cari se ocupă cu fabricarea de 
unelte agricole pentru câmpiile cu cereale destinate alcoo¬ 
lului, cu fabricarea de maşini, lucrătorii ocupaţi cu clădirea 
de fabrici şi de cârciume; mulţimea de lucrători ocupaţi la 
fabricele de bere şi de alcool. Număraţi regimentele întregi 
de negustori de vinuri, de comisionari, de «voiagerî», cari 
se ocupă cu răspândirea alcoolului, număraţi regimentele de 
cârciumarî, de chelneri, de chelneriţe, de băeţl de prăvălii, 
de omeni în serviciu pe la berării şi cârciume. Câtă muncă 
adunată, câţi omeni! Trebue să recunoscem, că o parte în¬ 
semnată— pote a (Jecea parte — din suma totală a omenilor 
civilisaţl muncesc în sudorea feţii lor, <Ji cu di Şi an cu ai b 
în grabă nepotolită, ca să producă otrava şi s’o împartă. Şi 
cu toţii o consumă, ca să-şî nimicescă puterile de muncă, toţi 
se grăbesc să-şi golescă pungile ca să umple spitalele şi ca¬ 
sele de nebuni şi temniţele ! 

Asta să fie, într’adevăr, cea mal vrednică ocupaţiune a 
poporelor civilisate ? Munca culturală de mii de ani a ome¬ 
nirii cu asta trebue să se isprăvescă ? Dumnezeu ne a pro¬ 
mis să nu mal înece lumea cu potop. Vrea lumea să piară 
acum înecată în rachiu ? 

6 . 

După înfrângerea lor de la 1870, Francezii au dat legi con¬ 
tra necumpetului în băutură. Lucru mare nu sunt aceste legi, 
dar ori-cuin sunt un început de îndrep'are. 

Mult mal mare lucru sunt legile din Statele-Unite, aşa nu¬ 
mitele «Local Option Laws». Aceste legi dau voe provincii 
lor, judeţelor, comunelor urbane şi rurale, dreptul de a opri 
fabricarea şi vinderea alcoolului. Şese state dintre cele ce 
compun Statele-Unite — le chiamă: Mâine, Iowa, Vermont, 
Hansas, Dacota de Sud şi Dacota de Nord — au primit a- 
ceste legi, aşa că într’aceste state nici nu se fabrică alcool, 
nici nu se vinde. Nu sunt vii, nu sunt berării, nu sunt câr¬ 
ciume de loc; nimeni nu bea alcool. Oele-lalte state sunt po 
drumul de-a primi şi ele aceste legi. In provincia Georgea, 
dintre 136 de judeţe, au primit legea 101 de judeţe şi au 
oprit olcoolul. 

Cu mult mal frumos însă este exemplul ce ni-1 dau Fin- 
landejiî, un popor de 2 milione de suflete. Parlamentul fin¬ 
landez a votat d’întâiu o «opţiune locală», adică li se dă co¬ 
munelor şi judeţelor voia de-a permite ori de a opri fabri. 
carea şi vinderea alcoolului — fie bere, fie vin, ori rachiu 
Şi tote judeţele şi tote comunele, ca dintr’un singur suflet 



1116 


ALBINA 


au hotîrât să oprescă alcoolul. Şi ast-fel într’o ţară întregă 
nu se mai găsesce cârciumă, şi un popor întreg de 2 mi- 
lione de suflete nu mai bea alcool. 

7. 

Ticăloşia necumpătului în băutură merge din ce în ce spre 
rău. Ce trebue făcut ca s’o stăvilim ? 

Am adus exemplele de mai sus, ca să se vadă, că statele 
sunt îngrijate şi că au intervenit cu legi contra beţiei. în¬ 
trebarea este: are drept statul să vie cu legi de felul aces¬ 
tora ? Pote el să mă oprăscă de-a mânca şi de-a bea ce 
vreau eu ? Pote el să-mi pue mâna în piept şi să <Jică : nu 
mai bea alcool ? Răspunsul: da! are dreptul. 

Daca statul are dreptul să pedepsescă o crimă — chiar şi 
cu mortea, — are dreptul şi să împiedece făptuirea crimei. 

Mulţi strigă: «Nu se pote ! A mă opri să beau alcool, ar 
fi să mă puie cu de-asila sub epitropie». E adevărat, ar fi 
o epitropie. Dar sub câte epitropii nu ne pune statul, şi noi 
nu câitim. Iată trei exemple. 

Morfina este oprită în tote statele, şi nimeni nu strigă con¬ 
tra acestei epitropii. De ce nu lasă statul să-şi cumpere fie¬ 
care câtă morfină vrea, să se îmbete cu ea cât îl place, să 
se ameţăscă, şi de-o muri mort să fie. Nu! particularul tre¬ 
bue apărat din partea statelor contra propriei lui slăbiciuni. 
E caracteristic, că an cu an sute de medici cad la patima 
beţiei de morfină, pentru că ei sunt singurii cari îşi pot pro¬ 
cură cu uşurinţă acăstă otravă, sunt singurii asupra cărora 
nu se pote întinde epitropia statului. Nimeni nu vede mai 
clar decât medicul prăpastia, în care duce morfina, şi totuşi 
inteligenţa lui nu-1 scutesce de greşală. 

Cămătăria e oprită de-asemeni de tote statele. Nu e şi aici 
o epitropie şi o răstrîngere a libertăţii ? De ce cămătarul 
n’are voe să-şi dea banii săi cum îi place ? Cămătarul nu 
e nici a mia parte aşa primejdios ca producătorul şi ca vîn- 
dătorul de alcool. Cel d’întâiu jefuesce pe omeni numai de 
bani, aceştia însă îi jefuesc şi sănătatea şi mintea şi onorea 
şi consciinţa lor. 

Jocurile la noroc (mai ales cele de cărţi) sunt de-asemeni 
oprite, cu tote că nenorocirile ce se pot nasce din jocul la 
noroc sunt aşâ de mici pentru societate, faţă cu grozavele 
nenorociri ce se nasc din beţie! 

8 . 

Ce-aî <Jice, când ar veni cămătarul să te convingă: «Nu 
mă supun statului. Ce-I pasă lui, câtă dobendă cer eu ? Omul 
are nevoe de bani; vine, îi dau bani cum îmi vine mie mai 
bine. II trag eu de mânecă să vie ? N’are decât să nu vie! 

Şi ce-ai <Jice de omul, care ţi-ar <}ice : «Mie-mi face plă¬ 
cere jocul la noroc, mă distreză, şi-l privesc ca o recreaţie. 

Şi vrea statul să mă oprescă î Pentru mine însă nu e nici 
o primejdie în jocul de cărţi; eu me sciu stăpâni; plăcerea 
mea nu va deveni nici odată patimă. Eu doresc să fie la 
tote colţurile de stradă câte o speluncă de jucat cărţi, ca să 
me pot distra unde vreau şi când vreau. Daea alţii sunt aşa 
de ticăloşi şi lipsiţi de caracter, să se asvîrle în miserie şi 
pe ei şi familia lor—asta ce me privesce pe mine?» 

Să vorbim adevărul! Acesta este exact punctul de vedere 
al celor mai mulţi omeni în ce privesce chestiunea alcoolu¬ 
lui. Nimic nu ne dă măsura micimii de suflet şi a egoismu¬ 
lui omenilor, decât acestă chestiune. Vine unul şi (Jice: Ce-mî 
pasă mie că an de an mor milione de omeni în spitale, pu¬ 
trezesc în ocne, ce rni pasă că milione de nenorociţi îşi duc 
familia în ticăloşie, că milione se sinucid — treba lor ! Eu 
să trăesc! Moră eî toţi, numai eu să-mi pot bea în fie-care 
seră halba mea şi să-mi încasez dividendele acţiunilor de 
la fabrica de bere.» 

9. 

Da, statul cu greu pote interveni, ca să oprescă olcoolul. 
Ar ţipă consumatorii, vreau să Zic cei obicinuiţi să bea? Ar 
ţipă ei câtă-vâ vreme şi-ar tăcea. Dar altă e greutatea, alta 
e piedecâ ce s’ar pune în calea statului: nu s’ar pute vota 
legile, căci cei mai tari duşmani ar fi tocmai producătorii de 
alcool şi toţi cei interesaţi în afaceri. 

(Va urma). G. Coşbuc. 


Stăpânesce-ţî tote pornirile, căci numai bunul cumpet e virtute. 



acă ne dăm semă de numerosele ani¬ 
male, cari ne înconjoră, ne încredin¬ 
ţăm, că de la mielul blând până la 
tigrul fioros, fie-care trăiesce potrivit 
cu firea sa deosebită, de la care nu 
pote să se abată. Singur omul, care 
judecă, pote să se stăpânescâ şi să 
trăiască potrivit cu temperamentul seu in¬ 
dividual. 

Deşi temperamentul nu e în tote momen¬ 
tele vieţii acelaşi, putem să deosebim pe 
omeni după temperamentul predomnitor al fie-că- 
ruia: unii sunt sanguinicî, alţii colerici iar alţii 
flegmatici ori melancolici, după predisposiţiunea lor 
generală. 

Se vede lămurit, că în educaţiune trebue să ţi¬ 
nem semă de temperamentul copilului, care de cele 
maî multe ori e impetuos şi ast-fel are să fie ţinut 
în echilibru. 

O natură prea vie, înflăcărată şi inteligentă, tre¬ 
bue să fie potolită şi stăpânită; e un abus s’o in- 
pintenăm şi s’o lăudăm prea mult, căci vom face 
o fiinţă excentrică, îndrăzneţă, plină de încredere 
în sine şi gata de a intră în conflict cu totă lumea. 

O natură colerică trebue să fie ferită de dese iri- 
taţiunî, căci va deveni tot maî pătimaşă şi prin ur¬ 
mare insuportabilă pentru ceî dinprejurul eî şi, ne- 
sciindu-se stăpâni, va ajunge de multe ori a se ru- 
şinâ de sine înse-şî. 

Naturile flegmatice, indiferente la ceea-ce le pri- 
vesce, nepăsătore de avutul lor şi ast fel maî mult 
orî maî puţin incapabile, vor stă în loc, dacă nu ne 
vom da silinţa să le încurajăm, lăudându-le la orî-ce 
probă dată în împlinirea datoriilor. 

Naturile melancolice în sfîrşit, au să fie tratate 
cu maî multă iubire. Să nu lăsăm să li se facă ne¬ 
dreptate şi să le dăm distracţiunî plăcute, pentru 
ca să li se schimbe pe cât se pote firea şi să vadă 
binele unde ele înclină a vede numaî nedreptate şi 
suferinţă. 

Dându-ne ast-fel silinţa de a cunosce tempera¬ 
mentul copilului şi căutând a compensa într’o parte 
lipsa şi a scădeâ în altă parte prisosul, ajungem 
încetul cu încetul să rotunjim caracterul. 

Nu trebue însă să scăpăm din vedere, că dorinţa 
nu e să stăpânim pe copil, ci, să-l deprindem a se 
stăpâni pe sine însu şî, prin îndrumări bine chib¬ 
zuite. Maî ales fetelor avem să le lăsăm multă li¬ 
bertate, pentru ca mereu priveghiate şi mereu în¬ 
drumate să se deprindă cât maî curînd a se con¬ 
duce ele înşi-le şi a se stăpâni în faţa orî şi cărei 
tentaţiunî, nu de frică, ci din propriul lor îndemn. 

Femeea deprinsă a se stăpâni, va ţine tot-deauna 
semă de natura fie-căruia din ceî ce o încunjură, 
va ave virtutea de a iertă şi va asigură pacea ca- 

seî sale, care de multe ori prin lipsa eî de răbdare 
se pierde. 

Nefiind însă deprinse a se stăpâni, maî târziu, 
când viăţa ni se petrece în comun, ajungem uşor 
nisce adevărate sgripţuroice, căci fiind pline de amor 
propriu şi ne învăţate a suferi ca cine-vâ să ne 
atingă, nu ne intră în cap gândul de a trece cu 
vederea greşala celor ce ne mâhnesc, de multe ori 
fără de voie. Ast fel se ivesce, adese-orî pentru un 
lucru de nimic, în inima nostră ura, acel sentiment 
urît, care preface cu totul natura omenescă.*Maî 
ales pentru femee e urît când ajunge a suferi de 
acăstă bolă a inimii, care îî schimbă fisionomia, îî 
turbură ochii, acăstă iconă a sufletului, îî răpesce 
odihna şi o face pare c’ar fi gonită de ea însă şi, 
un fel de groză pentru ceî ce o înconjoră. 

Femeea are mai mult ca bărbatul nevoie de a se 
stăpâni, căci sentimentele eî sunt maî vii şi de la 
dînsa atîrnă maî mult liniştea casei, în care-şî pe¬ 
trece partea cea maî mare a vieţii. 

Cum vom face însă pe fiicele nostre să se stă- 
pânescă ? Trebue fără îndoială să începem cu cele 
maî elementare dintre trebuinţele omenescî. Dacă-î 
vom da să mănânce când vrea, ce vrea şi cât îî 
place, acum dulceţuri, apoi bonbone şi peste cât-vâ 
timp prăjituri, o vom face din $i în $i maî lacomă, 
iar lăcomia e unul din cele maî degradatore vicii. 
Avem dar s’o deprindem a se stăpâni în ceea-ce 
privesce lăcomia firăscă a copiluluî. De mică tre¬ 
bue deprinsă copila să scie că ea nu are să mă¬ 
nânce decât la timpuri hotărâte, atât cât i se dă 
şi numaî ceea ce-î priesce. Copilul lacom e impe¬ 
tuos în tote, iar cel ce scie să-şî stăpânăscă lăco¬ 
mia, ajunge uşor a-şî stăpâni şi cele-lalte pofte. 

S’o învăţăm apoî pe copilă să nu pună mare preţ 
pe gătelă; dă-î ocupaţiunî folositore, umple-î cea¬ 
surile, ca să nu-î rămână timp de a se gândi la gă- 
tălă, căci acăsta e preocupaţiunea celor ce nu scie 
să facă altă trebă. Femeea trebue să fie tot-deauna 
curată şi bine, dar simplu îmbrăcată, cu cât maî 
mult însă se va preocupă de persona eî, cu atât 

mai puţin va purtă grijă de ceî-ce o înconjoră. Co¬ 
pila trebue să-şî cruţe hainele şi să le păstreze, ca 
să nu aibă nevoie de a le schimbă des, căci schim- 
bându-şî des rochiile îşî schimbă tot des şi păre¬ 
rile şi afecţiunile. începem cu lucruri de nimic şi 
ajungem în curînd sclavele modei, care a străbătut 
în tote straturile societăţii şi credem că numai de 
felul cum suntem gătite atârnă rangul fie-căreia. 

Luând de exemplu pe cele favorisate de sortă, 
cari moştenind averi mari îşî petrec vieţa într’un 
mod atrăgător şi de multe orî cu forme deşerte, 
nu ne împăcăm cu gândul, că lumea ne vede timp 
maî îndelungat în aceea-şî rochie, şi nu mai voim 
să ieşim din casă, dacă nu putem să ne gătim după 
«moda sesonuluî». 

Câte conflicte familiare, câte sbuciumărî sufletescî 
şi câte cheltuelî zadarnice resultă din acestă do¬ 
rinţă de a păreâ cel puţin în exteriorul nostru de 
o potrivă cu cele ce ne tenteză. 

Reul cel maî mare din tote acestea este, că aceste 
dese schimbări ne fac uşuratice şi incapabile de a 
resistâ în faţa altor tentaţiuni. Puţin este, pot <^ice 
numai un pas, de la mania de a ne găti până la 
pasiunea luxului, acestă plagă consumatore a tu- 
tulor moravurilor bune, de cari maî ales noi fe¬ 
meile, forte uşor suntem atinse. Luxul e o conse- 
cuenţă firescă a prisosului de averi. Nu e mirare 
şi nicî nu le şade reu celor ce au maî mult decât 
ceea-ce le trebue să-şi cheltuiască prisosul pentru 
lux, fără de veste însă pasiunea luxului trece de la 
aceştia şi la ceî-ce nu au destul. Şi multe mame îşî 
fac ele înşi-le copilele incapabile de a resistâ în faţa 
tentaţiunilor de lux. 

Numai din egoism, din amor propriu, din slăbi¬ 
ciune ne stricăm copilele, căci ne place să le ex¬ 
punem ca pe nisce păpuşi îmbrăcate frumos, în 
dantelării, în catifele scumpe şi cu câte şi maî câte 
zorzone absurde, le dăm jucărele luxose şi nu le 
lăsăm a se juca cu copil simplu îmbrăcaţi, dar alt¬ 
fel bine crescuţi şi modeşti. In chipul acesta le fa- 



ALBINA 


1121 


cem exigente şi mândre, doritore de a părea maî 
mult decât alţii, le nenorocim prin dovezile de iu¬ 
bire, pe care le dăm. Copila ast-fel crescută va ţine 
să aibă tot-deauna rochia cea maî frumosă, pălăria 
cea maî scumpă, se va luă la întrecere în cercul 
în care trăesce şi nu se va maî ocupă aşa mult 
nicî de copiii seî, nicî de afacerile familieî sale. Gân- 
dindu-se numai la sine, la corpul eî şi la satisfa¬ 
cerea slăbiciunilor sale, ea va trece peste tote ba¬ 
rierele, ca să susţină concurenţa şi ca să se pună 
în evidenţă. 

Orî şi cât de multă avere ar aduce femeea cu în¬ 
clinări luxose la casa soţului, ruina materială şi 
morală vine cu ea, căci luxul e butoiu fără de fund 
şi strică caracterul. Acela, care s’a deprins a le face 
tote numaî pentru «plăcerea sa », forte uşor alu¬ 
necă la orî şi ce neonestitate. 

De mici dar copilele şi maî ales cele cu avere, atl 
să fie deprinse cu mulţumirea de a ajută pe ceî 
săracî din prisosul lor. Acesta ar fi menirea firescă 
a prisosului de averi, şi femeea care se deprinde 
de mică cu mulţumirea acesta, nu numaî că nu va 
fi luxosă, dar va trage de la gura eî, ca să potă 
ajută pe alţii. Fericit e acela care are mult ca să 
potă da mult, acesta ar fi gândul, care ne-ar scăpă 
de miseriile luxuluî. 

Să ne închipuim o mamă, care îşî duce copila în- 
tr’un magasin şi-î presentă doue pălării, una cu 
doue-$ecî şi alta cu treî-^ecî leî, apoi îi $ice: 

«Alege! Dacă ieî pe cea cu doue-$ecî, îţi las pe 
ceî-lalţî $ece, ca să-î împărţi între săracî». 

Mare bine-facere nu e atât pentru săracî, cât pen¬ 
tru copilă, care se deprinde a se stăpâni şi a face 
bine. 

Nicî unul din sentimentele omenescî nu e bun, dacă 
e exagerat: bună e maî presus de tote stăpânirea 
de sine. Ţiind dar semă, că sentimentele femeeî sunt 
viî, avem să ne dăm silinţa de a le potoli, căci ade¬ 
vărata virtute se rezemă pe bunul cumpet, nicî prea 
mult, nicî prea puţin în tote. Copila are să fie de¬ 
prinsă a se stăpâni pentru ca să ţie bunul cum- 

pet în bucurii şi în superărî, în egoism şi în amor 
propriu, în vanitate şi în ambiţiune, până chiar şi 
în predilecţiunî şi în cele mai nobile pasiunî, căci 
alt-fel devine excentrică. 

Eleonorsi Slavici. 


Poveţe despre păstrarea sănătăţii. 

Căldura şi lumina. 

ângele şi corpul omului este cald, el îşi produce 
IP singur căldură prin mistuirea hranei, întocmai pre- 
j|jr cum soba produce căldură prin arderea lemnelor. 

Pentru ca corpul să nu pierdă mult din căldura 
lui, pentru ca să putem trăi în aer rece, ne apărăm con¬ 
tra frigului şi contra umedelii, în casă prin încăldirea ei 
potrivită, afară din casă, prin vestminte (haine) mai grose, 
prin încălţăminte mai bune şi prin mişcare. In timpul îer- 
neî, dacă ne suprinde pe câmp un viscol, o vijelie, cată 
să nu şedem jos, şi orî-cât de osteniţi vom fi, să ne ferim 
de a adormi, pentru ca să nu degerăm, ci să mişcăm cor¬ 
pul, să umblăm, pentru ca să ne înfierbîntăm şi să biruim 
ast-fel gerul, căci mişcarea şi munca înfierbîntă corpul. 

Copiii noui-născuţî sunt mai simţitori la frig decât ome¬ 
nii mari; corpul lor, care înaintea nasceriî a trăit 9 luni în 
pântecele cald al mamei, se deprinde numai cu încetul cu 
răcorea aerului; trebue dar să ţinem copiii mici la căldură, 
să-î învelim, să-i ferim de frig. 

Este vătămător a trece repede şi cu corpul înfierbîntat 
din căldură în frig; dacă ne aflăm într’un loc prea cald, 
cată să scotem blana, cojocul, mantaua, zeghea, sarica ori 
sumanul şi să ne îmbrăcăm iar cu ele înainte de a eşi în 
frig. Căldura corpului, a sângelui, este la tot omul sănă¬ 
tos, tot anul, una şi aceeaşi; ea cresce însă la mulţi omeni 
bolnavi, şi dacă corpul lor arde, trebue să-l răcorim prin 
deschiderea ferestrelor, prin băutura de apă rece, de lapte 
rece, de zemă de varză (de curechi), prin înlăturarea veşt¬ 
mintelor şi aşternuturilor grose. 

Dacă vestmintele nostre sunt ude din causa ploei sau 
a sudorei (a năduşelii), să nu aşteptăm până când se vor 
uscâ pe corpul nostru, ci să ne primenim cât de curînd 

vom pute. Dacă nu le putem schimbă îndată, să nu şedem 
jos cu cămaşa udă pe noi, ci să umblăm sau să lucrăm 
pentru arincăldi corpul. 

Lumina o avem de la sore, ea este tot atât de trebuin- 
ciosă pentru sănătatea nostră ca şi căldura; plantele, vi¬ 
tele şi omul nu pot trăi în întuneric. Casele lipsite de lu¬ 
mină, în cari nu străbate iazele sorelui, nu sunt sănătose. 
Frunzele plantelor crescute la întuneric n'au verdeţă fru- 
mosă, ci colore verde spălăcită; omenii cari trăesc la în¬ 
tuneric nu sunt rumeni, ci palidi şi bolnăvicioşi. Copiii maî 
ales, au trebuinţă de multă lumină; ea le întăresce corpul, 
şi dacă sunt crescuţi în case lipsite de multă lumină, devin 
molatici, slăbănogi. Casele în cari au zăcut bolnavi cu bole 
lipiciose, se curăţă mai lesne de molimă dacă sunt lumi- 
nose. Dar şi lumina prea tare pote vătăma sănetatea; ochii 
se pot bolnăvi, când cine-vâ se uită mai mult timp în so- 
rele lucitor, la lampa aprinsă, la ori-ce loc mare. 

Când, vara, razele sorelui cad drept deasupra capetelor 
nostre, când lucrăm mai mult timp la arşiţa sorelui, atunci 
creeriî noştri! se pot aprinde, se pot bolnăvi de sore sec, 
de bătae de sore, bolă forte grea. De aceea trebue să apă¬ 
răm capul în timpul vereî contra razelor soreluî prin pălării 
(capele) de paie, să lucrăm la câmp mai bine în orele când 
sorele nu arde tare, odihnindu-ne la amiadî, în orele căl¬ 
durii celei mari. 

_ I)r. I. Felix. 

Rolul familiei şi al şcolei în crescerea copiilor. 

^l||amenî buni! Dacă deschid astădî vorba prin acestă pre- 
e '|§|z ţiosă revistă, o fac numai cu gândul că veţi culege 
cevâ bun din cele semănate de mine şi pote chiar 
la mulţi vă voiu schimbă telul de a gândi şi lucră 
asupra cresceriî copiilor d-v. şi pentru luminătorea minţii 

lor — scola. 

> 

Cu credinţa acesta să luaţi aminte. 

Fiinţa omenescă este compusă din două părţi: corp şi 
suflet sau spirit. 

Spiritul are la rîndu î iară-şi două părţi: inimă, sau pu¬ 
terea de simţire şi minte sau puterea de judecată (gândire). 

Maî adese ori audim: Ce inimă rea! Ce inimă de câne! 

Inimă bună, de ex. — ar fi suma tutulor calităţilor de drep¬ 
tate, de iubire, de bună-voinţă... ce le are un om 

Inima se cunosce în purtarea omului faţă de semenii seî, 
iar mintea în lucrările, în întreprinderile lui. 

Inima se formeză mai întâiu în familie, iar mintea mai 
pe urmă în şcolă, prin cunoscinţele ce copilul le capetă din 
cărţile de studiu. 

Familia deci e primul loc de crescere. 

Părinţii au cea d’întâiu şi cea mai de aprope chemare 
pentru crescerea copiilor lor. Dumnedeu, când le-a dat 
prunci, le-a sădit tot odată în inimă şi acel simţ divin ce-î 
îndemnă neîntrerupt de a se îngriji şi a se sacrifică chiar, 
pentru fericirea fiilor lor. 

Putem dice că familia, sau casa părintescă, e pentru cres¬ 
cerea copilului, tot aceea ce este pentru crescerea plante¬ 
lor stratul cald în care s’au semănat. 

După cum planta mutată din pămîntul ei ocrotitor se ofi- 
lesce şi adese ori se pierde, tot ast-fel se ofilesce, se îm- 
petresce şi inima copilului înstreinat de dulcele sîn al ma¬ 
mei sale. 

Prin îngrijirea şi ocrotirea bine-voitore a părinţilor şi a 
celor din casa părintescă se deşteptă în copil iubire, pie¬ 
tate, ascultare, supunere... cari sunt tot atâtea începuturi 
pentru cultura şi deci fericirea lui viitore. 

Părinţii influenţeză asupra copiilor prin exemplele, prin 
purtarea lor; de aci vine că precum sunt părinţii în lucră¬ 
rile şi vieţuirea lor, aşâ vor deveni în urmă şi copiii cari 
imiteză în tote pe cei din juru-le. 

Deci însuşirile frumose şi nobile ce voim să şi le câştige 
copilul pentru viaţă, trebue să existe la părinţii lui, căci este 
peste putinţă ca copilul trăind într’o familie rea, stricată, 
fără rînduelă, fără Dumnedeu, să iasă totuşi cu o inimă cu¬ 
rată, religiosă şi fără ori-ce apucături rele. Vorba veche: 
«Ce nasce din pisică, şorecî mănâncă», ce nasce din fa¬ 
milie stricată, stricat este. Părinţii trebue aşâ dar să se fe- 
rescă, cel puţin în ochii copiilor, de a se certă, de a-şi a- 
runcâ insulte sau vorbe nedemne unul altuia. 

Ce copil pote fi acela care a fugit de atâtea ori de ur¬ 
gia tatălui seu! De acel tată tiran care, venind ameţit, tur¬ 
mentat de la cârciumă, începe să înjure, să trântescă to- 

tul prin casă, să’şî bată joc de sfinţi şi de Dumnedeu, ba 
chiar să ameţescă în palme pe scumpa luî mamă! 

Nenorocită este o asemenea familie! Urgisit este din causa 
acesta blestematul alcool care aduce atâtea s’atâtea neno- 

j 

rociri! 

Căutând mai de-aprope în familie, vom găsi că «mama» 
este aceea cu care copilul vine în cea mai apropiată şi ne¬ 
mijlocită atingere. 

înainte de nascere copilul face, aşâ dicend, chiar parte 
din mama sa, de aceea ea are datorinţa încă de pe atunci 
de a se îngriji să-l aibă sănătos. 

După nascere copilul remâne legat de mama sa cu o 
legătură nu mai puţin intimă, cu legătura iubireî. Tatăl lu- 
creză mai departe de casă şi deci este maî puţin cunos¬ 
cut şi iubit de copil, mama însă se învîrtesce în casă şi 
copilul îî observă tote mişcările, de la ea primind copilul 
întâiul ajutor, pe ea o iubesce maî întâiu şi maî mult. 

Orî-cine însă îşi însuşesce calităţile aceluia pe care îl iu¬ 
besce maî mult. In familie deci, mama este icona copilului; 
calităţile şi defectele eî se vor găsi întregi în copilul seu. 

Mama dă copilului primele cunoscinţe; ea pune în inima 
copilului fundamentul religiosităţiî. 

Nimic nu este maî fermecător ca atunci când mama dă 
copilului primele cunoscinţî despre Dumnedeu, Iisus, îngeri, 
sfinţi etc. Ce bucurie pe copil şi părinţi când el a pronun¬ 
ţat pentru prima oră numele lui Dumnedeu, a înveţat a 
face semnul crucii şi a se rugă A-Tot-Puterniculuî în nevi¬ 
novăţia sa îngerescă. 

Nu trebue însă ca tatăl, sub acest motiv că el lucreză 
în cercuri mai largi, să se desărcineze de a conlucrâ şi el 
împreună cu mama la crescerea copilului lor, ci ei trebue 
să se ajute reciproc unul pe altul, căci numai acolo unde 
seriositatea şi energia bărbatului se împreună cu blândeţea 
şi răbdarea mamei, numai acolo se pote speră o desvol- 
tare cât mai complectă a copilului. 

Tatăl şi mama însă trebue să influenţeze în mod armo' 
nic asupra copilului lor. Ei să fie mai dinainte înţeleşi a- 
supra mijlocelor de crescere şi să nu se întâmple nici odată 
ca ceea-ce aprobă unul să desaprobe cel-lalt. 

Adese ori vedî în familiile nostre tablouri ca acesta: 

5 

Tatăl vrea să dojenescă pe copil pentru o greşală ore-care, 

mama însă, în loc de a se uni cu tatăl şi a moralisâ îm¬ 
preună pe copil, ea îl ia sub mână sau la sînul seu şi iî 
ţine parte la prostiile lui, distrugend ast-fel intenţiunile bune 
ale tatălui. Copilul aruncând o uitătură speriată către tată 
îşi ascunde suspinând obrazul la sînul mamei. Nimic mai 
reu ca acesta. 

Copilul acesta, prin greşela mamei, se va înstreinâ din ce 
în ce mai mult de tatăl seu şi îşi va permite cele mai mari 
năsdrăvăniî faţă de mama sa cea bună şi părtinitore. 

Pentru a ajunge la un resultat bun trebue deci după 
cum am spus-o, ca tatăl şi mama să lucreze în armonie, 
să nu se contradică nici odată unul pe altul. 

Acesta ar fi o scurtă ochire asupra crescerii în familie. 
Venim la al doilea loc de crescere, unde se deschide min¬ 
tea: şcola. 

Pentru ce s’au înfiinţat şcolele ? 

Pentru că părinţii, ocupându-se cu lucrările necesare spre 
susţinerea vieţii, nu pot influenţă asupra copiilor cum ar 
trebui şi pentru că în familie copiii nu pot primi cunoscin- 
ţele necesare în viaţa de tote dilele, statul s’a îngrijit de 
fundarea acestor instituţiunî — şcolele—în scop de a com¬ 
plectă crescerea copiilor începută în familie. 

Nu este ceva mai scump, mai plăcut lui Dumnedeu şi 
omenilor de bine cari conduc o naţiune spre fericire, decât 
instrucţiunea tinerimei spre a-şi cunosce datoriile sale către 
Dumnedeu, către sine şi către semenii sei. 

Şcola este deci un izvor de lumină, de bogăţie neperi- 
tore care, după cum dice un înţelept, «hrănesce tinereţele, 
desfăteză bătrâneţele; în norocire este podobă, în nenoro¬ 
cire dă scăpare, cu noi câlătoresce, cu noi economisesce. 
Ea ne dă averea pe care rugina nu o distruge, moliile nu 
o strică, hoţii nu o desgropă şi nu o pot fură». 

Cine posedă acestă avere este fericit şi spunerea: «N’aî 
carte n’ai parte», ne convinge de acesta. 

Prin şcolă omul învaţă de mic a se cunosce pe sine, a 
înlătură aplicările rele şi a practică pe cele bune; ajuns 
bărbat în societate, contribue la fericirea semenilor sei, a- 
jută pe nenorocit, lumineză pe neluminat, înlesnesce traiul 
prin felurite invenţiuni. 

Unde nu e şcolă omul este în stare de animal; nu are 
familie, nu are societate, nu are patrie; unde există şcole 
bine organisate, tronezâ armonia şi fericirea. 

Sunt state, ca ţara Nemţescă d. ex., unde sunt numai 
2 —3 la mie cari nu sciu carte, pe când la noi sunt 80 
la sută. 

' Câtă diferenţă! De aceea ne miră lucrul Nemţului şi au- 
dim adese ori: «Aste lucruri minunate trebue să fie aduse 
din ţara Nemţescă». Adevărat este! De-acolo ne vin cele mai 
mari maşinării şi lucruri, cari în ţara nostră nu se pot face. 

In ţările acestea, omul scote de pe un pogon cât scotem 
noi de pe 10, deşi la noi pămîntul e de 10 ori mai bun 
ca al lor. 

Ei cumpără bălegarul cu kilogramul şi-l aduc cu vapore din 
alte lumi; la noi stă bălegarul ani de <Jile înaintea casei şi 
nu-1 ridicăm decât în urma somărilor sau ameninţărilor fă¬ 
cute de autorităţi, şi atunci îl aruncăm la pârîu în loc să-l 
punem pe ţarină. 

Numai prin şcolă Românul va ajunge şi el să facă mi¬ 
nunăţiile Nemţului, să recunoscă însemnătatea bălegarului, 
ca îngrăşămînt pentru ogor, să cultive sistematic pămîntul, 

si să fie ast-fel fericit. 

) 

Un înţelept dice: «Poporul care are cele mai bune 
şcole, este cel dintâiu d’intre popore» şi cele spuse mai sus 
adeveresc acestea. 

Datoria deci, a orî-cărui Român şi tată de familie e să 
lucreze prin tote mijlocele pentru răspândirea culturii. Ori ce 
Român să scie «citi» şi «seri». Atunci vom dice că sun¬ 
tem cu putere înăuntru şi în afară, când în totă coliba vei 
află pe Român cu cartea în mână. 

După cum Mântuitorul a dis odinioră: «Lăsaţi pruncii să 
vină la mine, căci a unora ca aceştia este împărăţia ceruri¬ 
lor», tot aşâ şcola strigă: «Părinţilor! Lăsaţi-ve copiii să 
vină la mine să se alăpteze la sînul meu, căci al lor 
e viitorul şi fericirea ţării». 

Cari părinţi ascultă vocea şcolei şi o împlinesc, fericiţi 
sunt, bine-cuvintatî sunt de Dumnedeu si cinstiri de fiii lor 
la maturitate; 

Cei ce fug şi-şi astupă urechile la acest strigăt de mamă, 
blestemaţi sunt şi de Dumnedeu şi de fiii cei nenorociţi, 
pentru că le-a închis drumul şcolei, le-a închis calea mân¬ 
tuirii. 

N. Popescu 

_ Ştirbeiu-Romanaţî. 

Cultura legumelor şi a pomilor fructiferi W- 

GULIA, este tot o varietate din familia verzeî, dar e maî 
timpurie. 

Cere un pămînt gras şi umed. înmulţirea se face prin 
sămînţă care se semănă în Martie pe răzore, iar de aci se 
scot răsadurile pe la sfîrşitul lui Aprilie, — când sunt ce-vâ 
maî mari, — şi se planteză la 30 cm., depărtare fir de fir. 
Plantele (răsadurile) se îngropă până la cele maî de jos foî, 
căci lăsate afară maî mult, guliele se fac lemnose. 

Dacă avem nevoie, semănarea guliilor se pote face în maî 
multe rîndurî, pentru a le ave timp mai mult. 

Recolta din întâia semănătură se face între 1 şi 15 Sep¬ 
temvrie. 

Pentru păstrat şi căpătat sămînţa facem acelaşi lucru ca 
la varză. 

ANGHENAREA este o plantă vivace; produce sămînţă 
în anul al doilea. 

Se caută mult în bucătărie pentru prepararea unor mân¬ 
căruri. 

Sunt maî multe varietăţi, însă tote prosperă într’un pă¬ 
mînt uscat, bine lucrat şi pe cât se pote maî gras, căci florile 
şi rădăcinele cer multă hrană pentru desvoltarea lor. Se 
sporesce prin sămînţă şi lăstari. Sporirea prin sămînţă se 
face primăvara prin Aprilie, punend sămînţa în nisce mici 
gropiţe (cuiburi) anume făcute, cari în urmă se acoper cu 
pămînt. După ce plantele au răsărit şi au ajuns în crescere 
până la 15 cm., înălţime, se sapă şi să cuibăresc. Tomna aco¬ 
perim plantaţiunea cu paie ori frunziş, peste care punem 
un strat subţire de pămînt; acestă lucrare se face în toţî 
anii cu scop de a feri rădăcinile de ger, căci în timpul erneî 
nu le scotem din pămînt. Primăvara, după ce s’a încălzit, 
descoperim plantele, apoi le săpăm şi le cuibărim. 

Sporirea prin lăstari se face tot primăvara, luând lăstarii 
dintr’o plantaţiune maî veche. Primăvara, când descoperim 
plantele de stratul de frunziş cu care au fost acoperite peste 
iarnă, rupem lăstarii cei micî crescuţi din rădăcina bătrână 
şi apoi îi plantăm pe un loc preparat maî din nainte. 

Pentru sămînţă, avem grijă ca la recolta din anul al doi¬ 
lea să lăsăm flori la vre-o câte-vâ plante, cari vor produce 
sămînţă, iar după cocere, ceea ce are loc prin August şi Sep¬ 
temvrie, recoltăm sămînţa şi o punem spre păstrare. 

BAMELE. Se cultivă pentru economia casei, întrebuin- 
ţându-se în bucătărie. Cer un pămînt gras şi bine lucrat. 
Se înmulţesc prin sămînţă care se semănă în luna Martie 
pe răzore, în cuiburi mici şi adânci de 4 până la 5 cm. In- 
tr’un cuib se pun 3—4 seminţe, iar după răsărire, avem 


(1) Vecjî No. 28 — 29, 30, 31, 33, 35, 36, 37, 38, 39 şi 40-41. 

grijă a smulge parte din firile cele maî slabe, lăsând numai 
câte două fire la cuib. 

Pentru a căpătă bame maî de timpuriu, le semănăm în 
răsadniţă prin Fevruarie, iar de aci se scot în luna Martie 
şi se planteză pe răzore. 

Ca lucrări de întreţinere, plantele se prăşesc de două-orf, 
se curăţă de buruenî, şi se ud, maî ales când timpul e prea 
călduros. 

Tomna culegem fructele, le înşirăm pe o sforă şi ast-fel 
se pun spre păstrare pentru timpul erneî. 

PĂTLĂGELELE ROŞII (dumade) sunt forte mult cău¬ 
tate în economia caseî, întrebuinţându-se în bucate. Au maî 
multe varietăţi: unele maî mari, altele maî mici, galbene, 
roşii, roşiî-galbene, etc. Reuşesc maî în orî-ce fel de pămînt 
bun de cultură, însă cer ca pămîntul să fie gras. Se semănă 
primăvara în luna Martie — pe rezore, — dacă timpul este 
cald. După răsărire, plantele se răsădesc, punendu se la 40—50 
cm. depărtare între fire. In timpul cresceriî, se prăşesc şi 
să udă la trebuinţă. După ce ramurile au crescut şi dacă sunt 
prea încărcate de fructe, se înfige lângă fie-care tufă câte un 
băţ de care se legă ; de sunt prea multe ramuri, le rărim 
tăind parte din ele. 

Sămînţa se opresce din fructele cele maî frumose şi maî 
bine copte. 

Pătlăgelele albe sau verijî, se pun pentru iarnă la murat, 
iar din cele roşii se prepară aşâ <jisul bulion, forte mult 
întrebuinţat în mâncare. 

PĂTLĂGELELE VINETE, conţin maî multe varietăţi, din¬ 
tre cari unele sunt maî lungăreţe, altele mai rotunde, iar ca 
culore, vinete închise, vinete deschise, etc. Se cultivă tot 
pentru trebuinţele caseî. 

Cultura pătlăgelelor vinete, e la fel cu cea arătată la păt¬ 
lăgelele roşii. 

ARDEIUL, se întrebuinţeză fie-ca salată fie ca murături 
Are maî multe varietăţi, dar dintre tote se deosebesc patru 
şi anume: 1) «ardeiul gras»; 2) «ardeii lung şi iute»; 3) 
«ardeiul mărunt şi roşu» pe care în limbagiul nostru îl 
numim «ardeiu nemţesc» şi 4) «ardeiul rotund şi roşu», care 
semănă cu pătlăgeua roşie. 

Se înmulţesce prin sămînţă; dacă dorim să căpătăm ar¬ 
deiu mai timpuriu, îl semănăm maî întâiu în răsadniţă pe 
la sfîrşitul lui Februarie, iar de acî se scote pe la începu¬ 
tul luî Aprilie, răsădindu-se pe răzore într’un pămînt bine 
lucrat şi gunoit. De alt-fel, se pote semăna de-a dreptul pe 
răzore, însă prin luna luî Aprilie. 

Se prăşesce, să udă, şi să plivesce, orî de câte ori va fi 
nevoie. Recolta se face treptat şi potrivit cu cocerea luî. 

Sămînţa se alege din tecele cele maî frumose şi bine copte. 

(Va urma). Ion E. Mihăescu. 

TEATRU SĂTESC w- 
PĂCALĂ ARGAT 

(comedie în 2 tablouri) 
de fl. RĂDULESC IOER 


SCENA III. 

Tăndală (dormind), Sfătos ; Mirea. 

Mirea (venind, cu chip mâhnit). Vaî de mine, Moş-Sfătos.. * 
da cum s’a întâmplat să moră ? 

Sfătos (mirat). Să moră ? Cine ? 

Mirea. Nora dumitale... 

Sfătos. Scuîpă-ţi pe vorbă să nu fie într’un ceas reu, mei 
Mireo. .. Norămea e sănătosă şi suveică de harnică... 

Mirea (încremenit). Ce mi-a spus atunci argatul dumitale? 

Sfătos. Iaca, bată-1 vina... Păcală, tot Păcală... 

Mirea. Ti! da de unde să-mi vie în gând! 

Sfătos. Stănică al meu e la locuri.., şi iacă am venit eu 
să-mi dai act de nascere pentru prunc... Bine că te-ai neme- 
rit acolea... 

Mirea. Hai în primărie, Moş-Sfătos, că ţi-1 Iac într’o clipă... 
Să-ţi trăiască şi cu noroc!.. 

Sfătos. Amin... şi ce mai prunc! puiu de român voinic, da 
cum socoţi!.. 

SCENA IV. 

Aceiaşi. — Păcală (venind tuga). 

PĂCALĂ. Săriţi de grabă. . . 

Mirea. Ce te-a găsit, poznaşule! 

PĂCALĂ (speriat). Arde.. . 

Mirea. Ce arde? 

Sfătos. Ce arde ? 

PĂCALĂ. Iaca, năpaste... Arde... (dă un picior lui Tândală). 
Scol mei... să stingem... 

Mirea. Ai tăcut iar vr’o poznă... (dă fuga în primărie, cu 
Sfătos după el). 

TândalĂ fîntorcendu-se). Ce mândru visam!., (cască). 

PĂCALĂ. Că te duceau la spînzurătore ? 

TÂNDALĂ (căscând). Asta-i mândreţe, me ? (întindendu-se). Să 
ai parte de ea!., (ridicându-se şi punendu-se pe buturugă). Vă- 
leu... am înţepenit de tot. . . 

PĂCALĂ. Or fi stins ore ? 

Tândală. Da ce s’a aprins, me ? 

PĂCALĂ. Lenea ta... (cată spre primărie). Nu ese fum... 


(1) Vedî No. 40-41. 

Tândală (căscând). Iaca cine rîde de lenea mea... De unde 
să iasă fum ? 

PĂCALĂ. Din amorţela ta... 

Tândală (după ce cască). Cu drept că-s amorţit... Mi se pare 
c’am dormit cam mult... 

Păcală. De unde! nici un ceas... 

Tândală. Aşa ? Atunci sunt amorţit unde n’am dormit de 
ajuns... că aşa se cam întâmplă... (cască). 

PĂCALĂ. Mai dormi... 

Tândală. Apoi nu-ţî fie temă... 

PĂCALĂ. Şi ce*aî visat, Tândală ? 

Tândală (căscând). Se făcea că lepădase şî tu potcovele.,. şi 
că era pomană mare... iar eu îţi mâneam comândul.. . 

PĂCALĂ. Ce, me, Tândală, aî vrea tu să me duc la raiu cu 
cerga ’n cap ? 

Tândală. Dacă-mî tot strici somnul. .. 

PĂCALĂ. N’o să dormi tu de-ajuns când ţi-o închide Dumne¬ 
zeu ochii de veci? 

Tândală (căscând). Ve^î c’atunci o să dorm fără să sciu... 
A sci dor sufletul... 

PĂCALĂ... Sufletele nu dorm, me Tândală!.. Da pe-al teii o 
să-l urseseă DumneZeii tot la somn... ca să nu te mai scoli la 
a doua înviere... 

Tândală (căscând). Las’ s’ajungem pân’atuncî, şi om vede 
ce-o fi... 

PĂCALĂ (vede pe Mirea şi pe Sfătos că se întorc). Iacă-î... să 
te-aţiî, Păcală... (se face mic lângă Tândală). 

Sfătos (îndoind o hârtie). Da unde ; mi-eştî, Păcală ? 

PĂCALĂ. Aici... De când sfătuesc pe frate-meu ăsta, să intre 
la primărie... 

Sfătos (rîdend). Consilier ? 

Mirea. Da cum dădu-şi foc hârtiilor celora, me netrebnicule? 

PĂCALĂ. Iaca... găsisem pe masă luleaua nu sciu cui... şi am 
vrut s’o aprind, să trag odată din ea.. • Când colo... chibritul 
sare... şi hârtiile iau foc... par’că asta aşteptau... 

Sfătos. Cât pe-aci să primejduescî primăria... Bagă-ţî min¬ 
ţile în cap, nerodule... Să nu me dai şi pe mine de vr’o şu- 
gubină... 

PĂCALĂ (ridicându-se). Domne feresce... M’am tocmit... s’a 
sfîrşit: ochii în patru şi muncă de opt... că răsplata va fi pen¬ 
tru doî-spre-Zece... 

Sfătos. Bun de gură numai... şi pace! 

PĂCALĂ. Ba nu zeu, domnule ajutor de primar, i-a fă-î rost 
şi lui Tândală... Bagâ-1 strejar... 

Mirea. Ba că chiar... Ar ieşi câinii din primărie cu covrigi 
în codă... 

PĂCALĂ. Dac’or fi covrigi... în primărie. 

Tândală. (căscând). Nu vi-i lene să vorbiţi... (se întinde). Ta- 
re-aş dormi... 

Sfătos. Dormi, dihanie... Haî, Păcală. .. 

PĂCALĂ (prefăcând plîns). Te las sănătăs Tândală... 
Tândală. Da unde i eî ? 

PĂCALĂ. M’am băgat argat la Moş-Sfătos... 

Tândală. Hai că merg şi eu cu tine... Singur nu remâiu ... 
Că cine să me păziască când dorm ? 

Sfătos. Ba mută-ţî gândul... Haî, Păcală... 

PĂCALĂ. Gata stăpâne... Dacă vrei să-ţî odihnescî piciorele, 
te iau în cârcă. 

Sfătos. Ţine-ţî limba, me... Cu bine, Mireo.. . 

Mirea. Cu bine, Moş-Sfătos... 

Tândală (lungindu-se jos). Dacă-î aşa... m-a păzi Dumnedeu... 
Valeu... (căscând) tare mi î somn... (se cuîbăresce pentru dormit). 
Mirea intră în primărie, rîdend; Sfătos şi Păcală ies. 

Cortina să lasă . (va urma) 


Colonia agricolă a minorilor de la jftislea. 


(rvijâ^lm vorbit în numerile trecute de şcola şi atelierul de 
‘llwltn Mislea, ne remâne să arătăm ce a făcut actualul 


Director general pentru ca minorii să potâ faee şi 
o practică agricolă şi horticolă. 

încă de la 1895, când pentru prima dată d-I 
Dianu a fost pus în capul serviciului închisorilor, d-sa s’a 
gândit ce avea de făcut cu aceşti deţinuţi minori şi prin 
raportul seu general de la finele acelui an a emis ideea 
înfiinţării de colonii agricole şi stabilimente industriale. D-sa 
a căutat să puie în practică aceea-ce exprimase ca dorinţă. 

începutul la făcut cu cultivarea terenului din jurul casei 
de corecţiune de la Mislea, punend pe minori să. se obici- 
nuescă cu cultivarea pămîntului, înveţându-î cum să are 
mai bine ogorele, cum să semene diferitele specii de ce¬ 
reale, cum să sădescă şi să altoiască arborii fructiferi, cum 
să sădescă şi să îngrijescă viea, cum să cultive diferitele 
plante pentru nutreţ, cum să facă grădinărie, apicultură, 
sericicultură etc. 

Mesura luată este cât se pote de binefăcetore, căci a- 
ceştî deţinuţi, după expirarea pedepsei, vor merge în sînul 
familiei lor, în mijlocul societăţii în care au să trăiască şi 
acolo se vor dedă la munca câmpului şi la culturile de tot 
felul, împărtăşind şi altora cunoscinţele lor despre tot ce 

au învăţat, devenind ast-fel folositori nu numai lor şi fa¬ 
miliei lor, dar şi celor-lalţî locuitori de prin părţile unde se 
vor duce. Ast-fel scopul legiuitorului va fi cu prisos înde¬ 


plinit, făcend din nisce copii intraţi reî în penitenciar, nisce 
buni cetăţeni si muncitori de frunte. 

J j 

împrejurul penitenciarului Mislea sunt aprope 20 pogone 
teren arabil. încă din tomna trecută s’a făcut curăţirea te- 


Arăturile la Mislea. 








Sădirea zarzavaturilor pe strate la Mislea. 

renului, iar în primăvară au început arăturile, semănăturile 
şi diversele plantaţiunî. 

Arăturile se fac de deţinuţi cu ajutorul a doue pluguri 



pe terenul din faţa închisorii ; pe terenurile din laturile şi 
spatele închisorii este grădina de zarzavat. Tote lucrările 
sunt puse sub conducerea unui agronom, numit girante 
agricol. Pomicultura şi viticultura ocupă o bună parte din 

teren. Aşâ s’au plantat câte-vâ sute de pomi roditori: peri, 
meri, persicî, gutui, caişî, cireşi, vişini etc. Pentru ca pă- 



mîntul să fie tot-deauna curat s’a semănat între pomi, fa¬ 
sole, porumb şi alte plante ce trebuesc prăşite. S’a plan¬ 
tat viţă de vie altoită cu diferite specii din cele mai alese. 


Terenul de pomicultură la Mislea. 








Arăturile la Misiea, partea din spre apus 

S’a făcut o plantaţiune de diferiţi arbori fructiferi cari să 
servescă la lucrarea de altoi la şcola de pomi, precum şi 
un bun numer de dudi pentru crescerea vermilor de mă¬ 
tase. 



S’a înfiinţat o şcolă de pomi, semenându-se seminţe de 
diferiţi arbori fructiferi. 












ALRTNA 


1137 



Tot terenul este împărţit în 5 tarlale, împărţite şi ele în 
•diverse divisiunî, după semănăturile ce conţin. 

Minorii deţinuţi sunt împărţiţi în echipe, şi fîe-care echipă 


are rîndul ei la câmp, la zarzavaturi sau în grădina de pomi. 
In şcolă li se fac cursuri asupra diverselor culturi pe cari 
apoi le pun în practică pe teren. 


Faţada penitenciarului Mislea. 









Cancelaria direcţiunii de la Mislea, în interior. 

Vederea generală a stabilimentului este admirabilă. Pri¬ 
vită închisore şi împrejmuirile ei după delişorul despre apus, 
priveliştea ce se înfăţişeză ochiului, este încântătore. 


Clădirea însăşi a acestei case de corecţiunî presintă un 
aspect din cele mai plăcute. Dăm aici vederea faţadei pe¬ 
nitenciarului şi a interiorului cancelariei direcţiune!. 
Am făcut o forte scurtă şi incomplectă descriere a lu- 

crărilor agricole de la închisorea Mislea, reservându-ne a 
reveni asupra acestei importante cestiuni, care merită o 
deosebită luare aminte din partea umanitariştilor noştri. 

Dacă o sortă nenorocită aruncă un bun numer de in¬ 
divid! în întunericul închisorilor pentru delicte şi chiar crime, 
cari adesea au fost săvîrşite în împrejurări excepţionale, 
datoria societăţii este pe lângă a pedepsi pe vinovaţi şi 
a-î moralisâ. 

Nu putem în deajuns aprobă măsurile binefăcetore luate 
de d-1 Dianu la Mislea şi am dori din suflet ca ceea-ce 
d-sa a început cu minorii s’o generalisese pentru tote pe¬ 
nitenciarele. S’ar pute face cursuri pentru adulţi la tote pe¬ 
nitenciarele, conferind moralisatore, colonii agricole şi a- 
teliere de [tot felul, ajungând ast-fel ca deţinuţii la expi¬ 
rarea osândei să devie cetăţeni oneşti şi folositori lor şi 
a lor lor. 

S’ar pute ca multe din furniturile armatei, cari astădi ni 
le procură străinătatea proste şi scumpe, să fie confecţio¬ 
nate în atelierele penitenciarelor. Citez în trecăt: stofele 
pentru haine, cişmele, arnaşamentele, hamurile cailor dela 
tunuri şi câte alte lucruri cari s’ar pute cu folos lucră în 
nisce ast-fel de ateliere. 

De la Corod. 

Cultura cartofuluî, din punct de vedere ajricol ş\ 

economic. 

n tote ţările din lume, şi în tote timpiţrile s’aîi găsit 
guverne ca să încurageze cultura unor plante agricole, 
ca şi crescerea animalelor de muncă, de îngrăşare şi 
de rentă, cum sunt vacile de lapte ca şi oile cu lină 
mai bună şi chiar crescerea paserilor de curte, tără să 
mai amintesc de industria mare şi mică, care produsele prime 
ale pămîntuluî scie să le prefacă în atâtea materii lucsose, sau 
maî puţin lucsose, trebuinciose omului bogat ca şi omului sărac. 

Ast-fel de încurajări, n’au putut să aducă decât binele în viaţa 
morală, economică şi socială a unei părţi a populaţiuniî de la oraşe 
şi sate. Şi o mulţumire sufletescă acelora cari au luat ast-tel de 
mesurî înţelepte. 

In anul acesta, cu începerea lucrărilor câmpului, d-1 Ministru 

Haret, a luat înţelepta şi laudabila măsură, de a da premii ace* 
lora dintre învăţători, cari în grădina şcoleî ca şi la câmp, vor 
da o maî bună îngrijire cultureî cartofului, şi în acelaş timp prin 
sfaturile lor, vor pute reuşi ca o ast-fel de cultură a cartofului să 
fie introdusă şi de către sătenii agricultori în ţarinile lor, ca un 
bun supliment, printre cele-lalte plante agricole ce eî cultivă aşa 
după cum se pricep. Dar, nu este maî puţin adevărat, că învă¬ 
ţătorii satelor, vor sci să dea bune sfaturi sătenilor şi pentru 
cele-lalte plante agricole ca şi pentru cultura cartofului, ca nu 
una să fie maî mult îngrijită, în paguba celei-lalte. De câte orî 
s’a scris asupra cultureî cartofului la noi în ţară, nimeni nu s’a 
gândit ca cartofului să i se dea o maî bună cultură decât grâu- 
luî, sau grâului să i se dea o maî bună cultură decât porum¬ 
bului. Intr’o cultură raţionată, nu se pote face nicî o deosebire* 
după cum într’o şcolă toţi elevii trebue să fie trataţi cu aceeaşi 
blândeţe, fie din punct de vedere moral, fie intelectual. 

înţelepta măsură de astădî pe care a luat’o d-1 Ministru Haret, 
a fost luată şi de d-1 P. S. Aurelian la 1882, pe atunci minis¬ 
tru al Instrucţiune! publice şi Cultelor, şi de atuncî până astădî 
nicî un ministru al Instrucţiunii publice, nu s’a maî gândit la 
acestă lăudabilă mesură, la viaţa satelor, spre a încuragiâ o cul¬ 
tură atât de bănosă, după cum este cultura cartofului. 

Un rege al Franţeî, ce se chemă Ludovic al 16-lea , care a 
ascultat de un farmacist ca Parmantier , ca în 1784, luna Au¬ 
gust, sâ-î facă cartofului o serbare oficială, cu scop ca cultura 
acestei plante să potă prinde maî de grabă rădăcini în agricul¬ 
tura Francesă; alţi regi şi împăraţî, aî Europei civilisate, nicî 
odată nu le-a trecut prin creerul lor, că eî ascultând de înţe¬ 
leptele sfaturî ale agronomilor şi economiştilor, etc., spre a luă 
măsuri de a încoragiă cât maî mult cultura cartofului, că ar fi 
putut contribui prin ast-fel de măsuri la degenerarea popula- 
ţiuniî lor. 

Maî cu semă atuncî când fometea din lipsa cartofului seceră 
deci de mii de fiinţe omenescî, atuncî când puterea vaporuluî 
nu încrucişâ continentele, mările şi ocenele, cu puterea cu care 
le încrucişeză astădî, atuncî când un an secetos sau ploios, în¬ 
tr’o ţară, semănâ printre populaţiunea acelei ţări groza morţii 
prin fome. Astădî, ca şi acum 300 de ani nu se pote (Jice: daţi 
cu piciorul cultureî cartofuluî, căci la cas de an secetos sau 
ploios, America în vr’o câte-vâ (Jile ne va aduce destul grâu, 
secară şi porumb, dar cu ce cumperî, şi cum al să cumperi? 

E uşor a scrie să nu se cultive cartoful, dar este greu de a 
prevedea cum are să fie clima dintr’un an într’altul. La 1899, 
când seceta n’a fost tocmai în adevăratul înţeles al cuvîntuluî, 
de ore-ce pe la 10 Iulie au început ploi abundente şi bine-făcă- 
tore. Cu tote acestea cine a cumpărat fîn, meiu şi porumb, etc. 
pentru sătean? Statul! Cu tote acestea acei cari aii semănat car¬ 
tofi, aii tăcut recoltă îndestulătore, şi daca sătenii erau obici¬ 
nuiţi cu aceste culturi, ar fi putut semăna cartofi de la 10 Iulie 
de când aii început ploile, şi putea să aibă o recoltă destul de 
satisfăcătore. Oare porumbul putea să-l mai semene de ia 10 
Iulie ? Nu! 

In caşul acesta nu era maî câştigaţi prin cultura cartofului, 
decât să le procure statul hrana pentru eî şi vitele lor ? Iată 
pentru ce în tote statele, tote guvernele au căutat să încurajeze 
cultura cartofului, ascultând de sfaturile agronomilor şi a altor 
omeni învăţaţi. 

Un Girară, cei din urmă dece ani ai vieţeî lui i-a sacrificat, 
experienţelor sciinţifice şi practice la cultura cartofului, ca ast 
fel Franţa să fie scutită de a maî importa porumbul românesc 
şi american, trebuincios la fabricarea spirtului şi la hrana ani¬ 
malelor de îngrăşat. 

Din acest punct de vedere Franţa îî este recunoscătore luî 
Aime Girară . 

Se scie ce răsunet puternic a avut experienţele practice ale 
regretatului Girară şi ale colaboratorilor seî, cari erau aleşi din¬ 
tre agricultorii practici aî Franţei; nu numai în Franţa, ci în 
totă Europa. 

El cu colaboratorii săi au putut să ajungă la acele resultate 
bine-făcătore, cu privire la îngrăşarea animalelor domestice, la 
cătăţimea de feculă ce pote să producă soiurile de cartofi ca să 
potă să fie mat cu economie întrebuinţat la fabricarea scrobeleî 
şi a spirtului. 

Aime Girară , după ce şi-a dat bine sema de resultatele ex¬ 
perienţelor sale cu privire la cultura cartofului, le-a publicat în- 
tr’o mică broşură. Cetitorii «Albinei», cunosc deja in resumat 
conţinutul acestei broşuri. Toţi agronomii şi agricultorii, ca şi 
alţi omeni învăţaţi, au apreciat acestă experienţă a luî Girară , 
în folosul populaţiunilor, iar nu în defavorea lor. Şi nimănuî 
nu’i-ar fi trecut vr’o dată prin minte, că cartoful, care altă dată 
a scăpat din ghiarele fometeî poporele Europeî, astăcjiî va con- 

tribul la degenerarea lor, după cum crede d-1 dr. Urechiă. De ce 
d-1 dr. Urechiă n’a pus mâna pe condeiii să critice experienţele 
luî Girard, atunci când el eră lăudat de totă presa agricolă şi 
politică din totă Europa ? De ce tocmai astăzi când d-1 minis¬ 
tru Haret, ia o măsură bună de a încuraja cultura cartofului, 
să se dică că măsura luată ar fi vătămătore sătenilor noştri, iar 
nici de cum folositore ? 

Oare prin acestă măsură înţeleptă, d-1 ministru Haret susţine 
stîrpirea cultureî porumbului şi a plantelor leguminose, bogate 
în proteină (materie azotosă), ca şi în alte materii hrănitore pen¬ 
tru om, ca şi pentru animalele luî, de care materii este lipsit 
cărţoiul? Nu! 

(Va urma). Y. S. Moga. 


P6DUL peste: DUNĂRE 



Societatea geografică a scos acum volumul V al Ma¬ 
relui Dicţionar geografic al României. Cuvîntul cu 
care începe este «Podul peste Dunăre», despre care 
aflăm un articol plin de notiţe forte interesante, da¬ 
torite d-luî A. Saligny, acela care a condus lucrările 
de construcţiune. 

Extragem din acest articol câte-vâ rîndurî privitore la 
istoricul podului 

In 1882 s’a publicat concursul pentru proectul podului, 
fixându-se tot de-o dată trei premii în valore totală de 150.000 
lei pentru cele mai bune planuri (trei) ce se vor alege. 

La 1 Septembre 1883 s’au presentat opt proecte. S’a for¬ 
mat o comisiune compusă din ingineri streini (Collignon «lin 
Franţa, Wingler din Germania) şi român! (D. Frunză, C. 
Ollănescu, Iorceanu, A. Saligny), cari nu a găsit nici unul 
din proecte potrivit cu dorinţa guvernului nostru şi a sta¬ 
bilit o serie de disposiţiunî cari să se aibă în vedere la fa¬ 
cerea proectuluî definitiv. 

In 1885 s’a instituit o comisiune compusă din d-niî G. Duca, 
C. Mironescu, C. Popescu, A. Saligny şi S. Iorceanu, cari 
să întocmescă un nou program de lucrări. 

După acest program, s’a ţinut un nou concurs; dar nici 
un proect nu s’a aflat potrivit. 

De aceea în 1887 s’a făcut un serviciu ingineresc Român, 
care să facă planurile şi să execute lucrarea. 

Director al acestui serviciu s’a numit «l-l Ang. Saligny. 

In 1888 s’au sfârşit lucrările planurilor şi s’au dat în cer¬ 
cetarea unei comisiunî. După ce s’au aprobat, s’a publicat 

licitaţie pentru darea în întreprindere a lucrărilor şi a fost 
luată în 1889 de compania Fives-Lille. 

Costul total al lucrărilor a fost de 35.000.000 leî (aci se cu¬ 
prinde podul propriu <jis, viaducul ş. c. ].). 

La 9 Octombre 1890 s’a pus piatra fundamentală a po¬ 
dului. 1 



Podul Regele Carol I. 

Inaugurarea s’a făcut la 14 Septembre 1895. După ce s’a 
terminat serviciul religios, s’a făcut încercarea podului, cu 
un tren compus de 15 locomotive, cele maî grele. După aceea 
Majestăţile lor s’au urcat într’un tren şi au trecut Dunărea. 

La banchetul ce s’a dat cu acest prilej, M. Sa a rostit ur- 
mătorele cuvinte: _ 

întruniţi aici pe ţărmurile Dobrogei, de-a pururea unită prin 
sângele vitejilor noştri şi din nou făurită printr’un lanţ de fer 
cu România, serbăm un eveniment, aşteptat cu nerăbdare de 
Ţara întregă, care va găsi un răsunet mare, depărtat peste ho¬ 
tarele sale. Săvîrşirea podului peste Dunăre, dorit de un slert 
de veac de Mine, este astădî un fapt împlinit, şi uriaşă se ri¬ 
dică înaintea nostră acestă lainică operă, ca o mărturie vădită 
a tăriei Regatului. 

Geniul omenesc, în care se resfrîng progresul şi aventul pu¬ 
ternic al României, a învins tote greutăţile, a înlăturat tote pie- 
dicele spre a executa acestă lucrare trainică şi neperitore, care 
trebue să arate lumeî că vrednic este poporul Român de iru- 
mosa sa chemare la gurile Dunărei şi pe pragul Orientului. 

Monumentele sunt istoria vie a poporelor; până astădî numele 
lui Traian nu s’a şters. Cine nu vorbesce de podul său de la 

Severin ? Să dea Dumnedeu ca al doilea pod, stabilit după mii 
de ani pe Dunărea-de-jos, să trăiască vecurî spre a povesti ge- 
neraţiunelor viitore, din neam în neam, că, numai prin jertfă, 
lupte şi o muncă statornică, statul Român a putut fi întemeiat. 

Mândru pot fi dar, că sub Domnia Mea s’a conceput şi ispră¬ 
vit, de inginerii noştri, acest măreţ pod, care va atrage o în¬ 
semnată parte a comerciuluî european pe căile nostre ferate, 
fiind-că astădî stăpânim linia cea maî scurtă între mările nor¬ 
dice şi ţările din Orient. 

Aruncăm acum o privire maî departe pe mare, pe acestă ne¬ 
mărginită cale de apă, unde se încrucişeză nenumăratele dru¬ 
muri ale mişcăreî întregii lumi, care respândesce bogăţiile asu¬ 
pra naţiunilor. 

Prin portul de la Constanţa, podul peste Dunăre ne deschide 
acestă cale largă, care va spori într’un mod neaşteptat relaţiu- 
nile nostre comerciale şi va asigura desvoltarea nostră maritimă. 

Stegul României, care este deja cunoscut în porturile din Eu¬ 
ropa, în curînd va fâlfăi şi în tote ţările cele maî depărtate ale 
Universului, ducend cu dînsul renumele scumpei nostre patriî. 

Cu inima plină de bucurie, exprim acestă convingere, în faţa 
acestei impunetore adunări, în faţa uriaşuluî nostru pod, pe care-1 
privesc ca cheia de aur a unui viitor strălucit, mulţumind căl¬ 
duros tutulor acelora cari au contribuit la marea izbîndă ce se 
serbătoresce astădî de noi cu atât de adîncă satisfacţie. Mulţu¬ 
mesc de asemenea pentru cuvîntările aşa de bine simţite şi atât 
de măgulitore pentru Mine; mulţumesc corpuluî technic pentru 
rîvna şi hărnicia ce a desfăşurat în numerosele lucrări publice, 
săvîrşite în cursul celor din urmă ani, şi cari găsesc cea maî 
frumosă a lor încoronare în podul de peste Dunăre. 

Fericit Sunt că înalţi ospeţî, dv. toţî ; sunteţi martori la acestă 
memorabilă di, care însemnă o nouă epocă în viaţa nostră eco¬ 
nomică, şi sunt sigur că ve veţî uni cu Mine în strigarea de : 
Să trăiască iubita Nostră Românie, al cărui avent nimeni nu-1 
pote opri în drumul mărireî şi al propăşireî. 

X. 


Varul nestins contra putrezirii cartofilor. După cum 
se scie, varul nestins absorbe umedela cu lăcomie. Când 
cu punerea la iernat în pivniţă, unii economi îndătineză a 
înzestra grămada de cartofi cu bucăţi de var nestins, de 
mărimea pumnului. Pentru a nu veni în atingere nemijlo¬ 
cită cu cartofii, bucăţile de var se pun într’un sac care se 
aşeză în mijlocul grămedii, sau se învelesc cu un strat sub¬ 
ţire de paie, găteje, plevă ş. a. Cartofii ast-fel păstraţi, re- 
mân uscaţi şi sănătoşi. 





ALBINA 


1145 


Corespondenţa medicală 


Sf. Sale , Părintelui Ştefan Bogaţii, Com. Beresci , judeţul 
Govurluiu. 

Cu privire la scoicele şi osciorele , cari se formeză la piciorele 
unor cai, sunt multe de (Jis, aşa că pentru ca să înţelegem mai 
bine acestă cestiune, cred de folos, a sta puţin de vorbă asu¬ 
pra căuşelor, locul unde se produc, şi în ce constă ele. 

Scoica este un os mort , o tumore ososă, deci un exostos 
care se desvoltă pe falange, dintre care cea maî obicinuită este 
aceea care se întâlnesce pe osul sau în dreptul osului coronei 
numit încă a doua falangă (1). 

Cuvîntul de scoică cu care noî am botezat osul mort în ces¬ 
tiune, desigur că-şi are obârşia în chipul cum el se înfăţişeză 
ca formă, de regulă cam ovală, în cât poporul l’a asemănat cu 
animalul molusc cu acelaşi nume şi de aci şi numirea lui. Fran- 
cesiî numesc scoica la forme , termen despre care eî însuşi nu 
pot să-şî dea socotela de unde provine. 

Aşa dar scoica, este un os mort care se formeză la coronă, 
adecă imediat d’asupra unghiei copitei. Ea pote să stea înainte 
către fruntea copitei sau pe delăturî, sau să fie aşa de crescută 
în cât aprope să înconjore piciorul. 

Scoica aşezată înainte, adecă d’asupra frunţeî copitei, când ea 
este bine desvoltată, se cunosce uşor. In acest scop ne aşezăm 
în latura animalului şi privim către copite, când vedem că pi¬ 
ciorul bolnav arată la coronă o eşitură în afară, o umflătură. 
Daca boia este numai la un picior, atunci bulbucâtura datorită 
scoicii se înfăţişază şi maî vedit, comparând piciorele între ele. 

Când însă osul mort şade pe de laturile coronei, pentru a-1 
vede bine este nevoe să privim calul din faţă, când aşişderea 
se arată la corona piciorului beteag, înatară sau înăuntru după 
locul ce ocupă reul, o eşitură, o umflătură. 

Că scoica este înainte sau pe de lături, pentru a ne convinge 
pe deplin de existenţa ei, nu trebue a ne mulţumi numai cu 
cercetarea prin vedere a piciorului sau a piciorelor unui cal. Căci 
se pote întâmplă, ca corona să aibă unele umflături cari ochiului să 
pară a fi scoici, pe când de fapt ele să fie cu totul alt-cevâ. sau 
încă se pote ca scoica să fie aşa de mică, sau în aşa soiu si¬ 
tuată, în cât să nu potă fi vedută. Resultă prin urmare că este 
de mare folos să pipăim cu luare aminte la coronă calul cu scoică 
sau bănuit de a ave acest os mort. 

La pipăit umflătura legată de scoică se arată tare, pietrosă, 
ea se simte bine sub degete, maî ales când plimbăm mâna pe 
picior, dispre glesnă, în jos, către coronă. Prin pipăit, chiar în 

(1) A se vede părţile de sub unghie din cari se compune copita calului, în 
„Albina“ No. 38, din 17 Iunie 1902. 

cas când umflătura este prea mică, sau când boia este la înce¬ 
put, tot putem maî bine să ne asigurăm de presenţa reuluî, maî 
cu semă prin comparaţiune, pipăind atât piciorul cu scoică sau 
bănuit de a avea, cât şi pe tovarăşul lui sănătos. In fine la pi¬ 
păit maî putem constata şi ore-carî dureri ce manifestă anima¬ 
lul în deosebi, când osul mort este în formaţiune sad de curînd 
crescut. 

Calul cu scoică şchiopăta câte odată forte pronunţat, alte dăţî 
într’un grad maî mic, şi forte rar aprope de loc, în cât anima¬ 
lul să potă a-şî îndeplini bine serviciul. 

Prin oscior înţelegem tot un os mort care se desvoltă la ge- 
nuchî sau pe fluer. Francesiî îl numesc suros , maî cu semă pe 
cel după fluer. Osciorul aşedat pe încheietura genuchiuluî, în 
faţă sau pe delăturî, provocă adesea schiopăturî; cel însă crescut 
pe fluer (fig. 1), de obiceiu nu dă loc la schiopăturî, decât nu¬ 
mai la începutul foimăriî luî, când fluerul se 
şi arată cald şi dureros în partea unde are să 
apară, precum şi în caşul când el este prea 
desvoltat, sau că este situat, nu pe laturi, ci 
prea înainte sau îndărătul flueruluî, aşa în cât 
împiedică jocul regulat al tendonuluî (vîna, 
corda), piciorului. 

Acestea sunt osciorele, observ însă în cartea 
poştală a sf. vostre că-mî pomeniţî despre osci - 
ore moi , înţelegend de sigur prin ele, umflătu- 
rele de la piciorele unor cai, pe care poporul le 
chiamă: i-a căcţut apa in piciore, a luat apă 
în piciore , etc. Apoî aceste din urmă numirî, 
orî-ce am elice, îmi par maî nemerite, pentru 
motivul că acele umflături conţin un lichid, 
sunt moi . Termenul de oscior mole, nu prea 
sună bine, căcîde, că este os, sau oscior, trebue să fie tare iar 
nu mole. 

Osciorele moî, sau maî bine, căderea apeî în piciore, s$nt 
nisce umflături ce se arată în dreptul sau în apropierea închee- 
turiî genuchiuluî, cotului dindărăt, sau glesneî. Noi, veterinarii 
le (Jicem molete la cele din regiunea glesneî şi vesigone la tote 
cele-lalte. 

Moletele şi vesigonele se înfăţişeză (fig. 2 şi 3) sub forma unor 
umflături, câte odată micî ca nuca, alte dăţî cu mult maî mari 
Aceste umflături sunt moî la pipăit şi nedurerose, totu-şî câte 
odată fără a lua tăria aceia pe care o presintă osul, se învîr- 
toşesc, când arată şi o ore-care durere. 

De regtftă calul nu schiopătă, atunci însă când umflăturile se 
întăresc, se pote să producă o ore-care stânjinelă mersuluî. 

Căuşele scoicilor, osciorelor, moletelor şi vesigonelor, sunt 
multe. Unii caî ar fi maî predispuşî la aceste bole decât alţii. 
Eî s’ar nasce cu înclinaţiune către aceste boli, piciorele lor ar 



Fig. 1. 

fi de la natură ast-fel zidite, şubrede, în cât înlesnesc ivirea a- 
cestor rele. 


molet 


Fig. 2. Fig. 3. 

Dar daca, moştenirea, hereditatea, trebue să admitem că-şî are 
o ore-care înrîurire în formarea oselor morte ca şi a moletelor 
sau vesigonelor, apoi nu este maî puţin dovedit că multe alte 
pricini contribue la producerea acestor boli. Aşa în primul rînd 
se socotesce punerea prea de timpuriu a animalelor la serviciu, 
maî nainte deci ca osele şi încheeturile piciorelor lor, să fi fost 
de isnovă crescute şi întărite. De asemenea munca pe pavagii 
prea tari, ca şi serviciile prea grele, cari silesc pe bietele ani¬ 
male de a face dese sforţări, opinteli, peste puterile lor, nu sunt 
streine în multe caşuri de iscarea relelor menţionate. 

In fine diferite boli ale oselor, încheeturilor, ne căutate la vreme, 
precum şi isbiturile, rănile maî ales la coronă, pentru scoică, 
pot da nascere la bolele despre cari ne-am ocupat. 

L . 

Până aci merse cum merse, tote bune şi cu rostui lor, vecju- 
răm ce este scoica, ce este oscior, moletul şi vesigonul; bune şi 
astea, dar partea de căpetenie după care alergăm, este cum ne 
scăpăm de aceste boli, cum ne putem lecui calul de ele. 

Greu de vindecat, adecă forte greu, de cele maî multe ori nicî 
odată; ast-fel ne găsim cu vindecatul bolelor de maî sus. De 
aceea deci este cu minte, ca pe cât este cu putinţă, să ferim 
caii noştri, să-i punem la adăpost de aceste bole, alegend ar¬ 
măsari şi epe pentru prăsilă, bine făcute şi sănătose, nepunend 
mânjii la muncă decât la 4 anî, neîncărcând nemiluit un cal de 
pildă, cu poveri pe carî abia le-ar pute duce doî; ferind şi cău¬ 
tând în grabă diferitele bolî şi răni ale copitei şi piciorelor cailor 

Pentru cumperător, când cumperă un cal, să fie cu mullâbă 
care de semă, cercetând cu deamenuntul piciorele calului pe 
gre voesce a-1 cumperâ. El nu va asculta pe geambaş, pe vîn- 
cletor, care nu înceteză cu gura, vorbindu-î de spinarea calului 

de crupă, de cordă etc. şi maî nici odată de piciore. Maî întâiu 
piciorele dar, să le examinăm şi să ne convingem că sunt să 
nătose, la orî-ce cal pe care voim să-l cumpărăm, şi în urmă 
să ne aruncăm ochii şi la cele-lalte părţi. Căci de, calul fără pi¬ 
ciore, nu este cal, el nu este bun de nimic, este o belea, o pier¬ 
dere pentru casa creştinului. 

Revenind la vindecarea bolelor în cestiune, şi dintre care cea 
maî periculosă este scoica, n’avem multe de spus. 

La începutul formării scoîceî ca şi a osciorelor, moletelor sau 
vesigonelor, se pote încerca între altele băile reci într’o apă cur- 
gătore, ţinendu-se animalul cu piciorele în apă câte o jumătate 
de ceas, de 2 ori pe di, sau fricţiuni pe locul unde se desvoltă 
cu spirt camforat amestecat cu terebentin, sau cu liniment amo- 
niacal. Dar aplicarea unei pomeni vesicante cu bicromat de po- 
tasă este doctoria la care este bine să recurgem, chiar în caşul 
când boia este pe deplin desvoltată. Formula pe care o reco¬ 
mand în Albina No. 28 din 23 Iunie 1902, este cea maî potrivită. 

Sunt şi alte mijloce de tratament, ele nu se pot aplica însă 
decât de către medicul veterinar. 

Din cele ce avuserăm onore a povesti, veţi chibzul cum tre- 
bue şi ce trebue să faceţi, cu caii Sfinţiei-Vostre. 

Irimia Popescu 

Meiic-veterinar. 


Cronica agricolă şi economică. 


untem tocmai în timpul când samsari! cari se ocupă cu 
cumpărări şi vinderi de grâne şi alte cereale, caută să pro¬ 
fite cât maî mult de slăbiciunea unor agricultor! şi maî 
cu semă de săteniî agricultor!. Aceşti din urmă au mare 
încredere în tote vorbele gole ce unii samsari grecî orî ovreî 
le spun cu multă patimă, în folosul luî şi în dauna sătenilor 
agricultori. Eî umblă în busunar cu diferite diare şi buletine 
comerciale de pe la Brăila, şi alte porturî sau tîrgurî de cereale, 
spunend şi arătând că preţurile sunt scăzute şi o să maî scadiă 
şi maî bine ar fi daca eî sătenii, ’i-ar vinde lui grâul cu suma 
cutare pe loc, fără ca eî să maî ducă grije de a duce grâul, or¬ 
zul sau ovăsul, la tîrgul din apropiere. Le promite câ le nu¬ 
mără banii numaî decât, aşa în cât pot să-şî plătescă fonciera 
către stat, sau alte datorii ce maî au pe la cămătarii din sat. 
De multe orî aceştî omeni pe sub mână sau în mod indirect 
sunt ajutaţi chiar de uniî fruntaşi de prin comune, de ore ce 
şi aceştia îşî au partea lor, când se iac ast-fel de vîndărî în 
dauna sătenilor agricultori, fîind-că câştigul sătenilor se împarte 
între eî şi samsari. Acest lucru este o nenorocire pentru săteni, 
şi d-1 ministru de interne este dator a interveni printr'o anume 
circulară, aşa după cum s’a făcut şi în anul trecut, atrăgend a- 

tenţiunea d-lor prefecţi asupra acestui rău ce se petrece la sate’ 
cu vîndarea grâului şi a altor cereale. Astăzi, după scirile ce 
le publică dilnic presa nostră politică ca şi agricolă, putem să 
deducem şi să înţelegem că jocurile de «bursă» din Europa şi 
mai cu semă cele din America, numai favorabile, nu ne pot fi; 
mai cu semă astăzi, când avem o producţiune atât de mare în 
cantitate şi calitate. La acest produs atât de mult şi bun, se 
adaogă lipsa de bani, de unde se explică, că samsarii ajutaţi pe 
sub mână de unele persone, pot reuşi ca să cumpere eftin 
de la săteni, ca maî pe urmă să vîndă maî scump. Şi nici că 
se pote alt-fel, fiind-că o marfă bună tot-deauna este bine cău¬ 
tată pentru export, şi grânele nostre fiind cele maî bogate în 
gluten (materie hrănitore) şi tiind recoltate în bune condiţiunî, 
vor fi astăzi maî mult căutate în străinătate. Când astădî un ne¬ 
guţător de grâu vine şi plătesoe pe loc chila de grâu cu 85 leî, 
acesta însemneză că avem de-aface cu o marfă bună ca calitate, 
şi neguţătorul are trebuinţă de ast-fel de marfă pentru a o ex¬ 
porta în străinătate, de la care trebue să tragă şi el un profit 
şi încă bun. De aceea prevenim pe agricultorii noştri, de a nu 
se prea grăbi, maî cu semă aceia cu dare de mână şi cu cu- 
noscinţă de carte, carî pot să fie în curent cu tot ceea-ce se 
vorbesce şi se scrie asupra producţiuniî din lumea întregă şi a- 
supra preţurilor. 

Să nu prea punem mult temeiu pe scirile ce ne vin din 
America, carî maî totdeauna a înşelat buna credinţă a agricul¬ 
torilor din Europa, în cât în loc să câştige din produsul mun- 
ceî lor a pierdut. Vreau să spun că aşa după cum se găsesc 
preţurile astăzi în tîrgurile din Brăila şi chiar în alte tîrgurî, 
ele sunt bune, în raport cu marfa. Din tabloul de maî jos se 
pote vede că în acestă lună s’a vîndut grâul bun cu 15 leî suta 
de chilograme şi chiar cu 15 leî şi 50 ct. 

Deşi în tomna anuluî trecut s’a semănat maî puţin grâu, în 
raport cu tomna anuluî 1900, totuşi producţiunea în anul acesta 
are să fie cu mult maî mare şi maî bună. Acest lucru se da- 
toresce stăreî atmosferice, care a fost atât de favorabilă pe tim¬ 
pul cocerei, seceratului şi chiar treeratuluî grâului. Decî timpul 
decide . 

In acestă lună ploile au lost maî rari, însă în unele localităţî 
însoţite de grindină, care au adus mare rău la tote semănătu¬ 
rile. In Moldova de sus sunt localităţî bătute aşa de tare, în cât 
sătenii sunt siliţi a ara pămîntul semănat cu porumb şi al se¬ 
măna cu grâu de tomnă. Nenorocirea acestor sătenî este cu atât 
maî mare cu cât semănatul lor de porumb n’a fost asigurat. Ast¬ 
fel eî aşteptă tomna fără să potâ recolta un ştuiete de porumb. 
Ce dice d l dr. Urechiă în caşul acesta, care susţine că cartoful 
este o nenorocire pentru agricultorii noştri sătenî? Aşa că acei 
săteni carî nu pot recoltă porumb din causă că grindina l’a sdro- 
bit cu totul, vor pute recolta cartoful, căruia puţin i-a păsat de 
grindină fiind ascunşi în pămînt ? 

Aşa fiind, acei dintre săteni cari au avut semănat şi cartofi 
în porumb, vor suferi mai puţin decât acei cari au neglijat cul¬ 
tura cartofului. Numai în caşul acesta nenorocit de bătae de grin¬ 
dină se pot cunosce folosele culturii cartofului. Şi tot în caşul 
acesta am pute spune că dacă ne-am lua numai după analisele 
chimice şi teoriile unor doctori, am muri de lome. 

Ceea-ce ar trebui combătut în agricultura nostră, nu este cul¬ 
tura cartofului, ci semănatul grâului după grâu, sau semănatul 
rapiţei într’o arătură făcută în mirişte. Acest rău sistem se prac¬ 
tică mai cu semă în Muntenia şi forte puţin în Moldova. Ple¬ 
când de la Bucurescî în vre-o direcţiune a ţărei, se pot vede 
clâile de grâu pe câmp şi deja ogorul făcut în mirişte pentru 
rapiţă sau grâu de tomnă. Şi când rapiţa şi grâul este mâncat 
de insecte, ne văicărim. Acest mod de cultură este cu totul reu, 
şi nu pote să aducă decât reu semănăturilor şi chiar pămîn- 
tului, a cărei putere roditore se împuţinezâ pe nesimţite. Acei 
cari a semenat rapiţa în anul trecut în mirişte sciu că au avut 
o recoltă slabă, deci ar fi bine să nu mai facă ce a făcut în a- 
nul trecut. Şi fiind-că epoca semănatului de rapiţă a sosit, ar 
trebui ca acestă plantă bănosă să se semene numai în ogor şi 
de loc în mirişte. Dacă până la sfîrşitul acestei luni nu va căde 
o bună ploie, porumburile în unele judeţe, vor suferi forte mult. 

Iată în resumat preţurile mijlocii cu cari s'au vîndut cere - 
alele no sire in tîrgul Brăila , în decursul luneî Iulie . 

Aceste preţuri în raport cu marfa ce se oferă în tîrgurile nos- 
tre sunt bune şi am dori ca să devie şi mai bune. 

In tîrgurile străine, preţurile se legănă când în urcare, când 

în scădere; dar în realitate, se legănă mai mult în scădere, deşi 
producţiunea americană,' după-cât se spune (dar nu se crede) 
este în scădere în raport cu anul trecut. 

_ V. S! Moga. 


Uri apel călduros 


Societatea pentru învăţătura Poporului Român din Bu- 
curesci, ca să potă termină localul şcolei normale şi pri¬ 
mare întreţinute de ea, a căpătat autorisarea Ministerului 
de Interne să facă o loterie de 350 000 bilete cu câştiguri 


de 100.000 lei. Iată lista câştigurilor: 

1 Câştig de 35.000 lei . 35.000 

1 „ „ 15.000 „ .. 15.000 

2 câştiguri „ 5.000 „ . 10.000 

3 „ „ 2.000 . . 6.000 

6 „ „ 1000 „ . 6.000 

12 „ „ 500 „ . 6.000 

30 „ „ 200 „ . 6.000 

60 „ „ 100 „ . 6.000 

100 „ „ 50 . 5.000 

250 „ „ 20 „ . 5M0 


Total 465 câştiguri în sumă de lei .... 100.000 

Societatea face un apel călduros celor aprope 500 absol¬ 
venţi ai şcolei normale, cari se găsesc ca institutori şi în¬ 
văţători în diferite părţi ale ţării, ca s’o ajute în scopul 
ce urmăresce, prin cumpărare şi vindere de bilete. Acum e 
momentul de a-şî arătă şi ei recunoscinţa faţă de şcâla , 
în care s’au pregătit pentru chiemarea de învăţători ! So¬ 
cietatea nădăjduesce, că apelul ei va fi ascultat şi în chi¬ 
pul acesta îi va da puterea morală de a lucră şi cu mai 
multă tărie pentru poporul rural. Apelul acesta îl adreseză 
de alt-fel Societatea tuturor învăţătorilor , institutorilor şi 
profesorilor din ţară , căci lucrarea eî e curat românescă 
şi patriotică ! 

Dumnezeu să lumineze şi să însufleţescă pe toţi bunii 
Români pentru acestă lucrare (1). 


(1) Biletele se găsesc de vîn<Jare la d-1 Măcărăscu, Casierul Casei de 
Depuneri şi Consemnaţiunî şi la Cancelaria şcolei, str. Sf. Ecaterina. 
Se acordă un rabat de 10%. 

De pe Domeniile Coronei. 

4 

In (Jiua de 1 Iulie curent, d-1 Ion Kalinderu, administratorul 
Domeniului Coronei, a visitat şcola din cătunul Ruşi, corn. Do- 
broveţ, jud. Vasluiu, unde a fost primit şi întîmpinat de d-1 
Ion Vasiliu, dirigintele şcoleî, cu corul şcolar, cântându-se mai 
multe imnuri naţionale; tot-odată a mai visitat şi grădina şco¬ 
lară de pe lângă acestă şcola, dând ordin d-luî şef al regiei respec¬ 
tive spre a se face mai multe înbunătăţirî şi adause atât loca¬ 
lului şcoleî cât şi grădineî şcolare. D-1 administrator remâind pe 
deplin mulţumit, a dat d-luî învăţător I. Vasiliu o gratificaţiune 
de 40 lei. Apoî în cjiua de 3 Iulie curent, ora 7 p. m., s’a dat 
în sala teatruluî o representaţiune teatrală a pieseî «Isprava», 
de către eleviî şcoleî din Ruşî, sub conducerea învăţătorului Ion 
Vasiliu. La început s’a cântat diterite imnuri, apoî s’a jucat piesa 
«Isprava». 

Representaţiunea s’a terminat printr’o cuvîntare ocasională a 
învăţătorului I. Vasiliu, vorbind despre nemărginita dragoste a 
d-luî I. Kalinderu, spre a aduce la îndeplinire înaltele dorinţî 
ale M. S. Regelui nostru Carol I, şi aducând laude d-luî I. Ka¬ 
linderu pentru sprijinul ce-1 dă bisericiî şi şcoleî. 

D-1 Ion Kalinderu rămânând pe deplin mulţumit de acestă 
frumosă representaţiune, a dat o gratificaţiune de 20 lei elevilor, 
felicitând pe d-1 învăţător I. Vasiliu pentru munca ce depune; 
arătând în scurte, darsimţitore cuvinte, înrîurirea ce are Teatrul 
sătesc asupra schimbării relelor moravuri. 

Un sătean. 


INFORMAŢIUNÎ 


Ministerul Agriculturii, Industriei, Comerciului şi Domeniilor, aduce 
la cunoscinţa publică că la licitaţia de la 17 Iunie a. c., nepresentându-se 
nici un concurent, se aduce la cunoscinţa generală, că în diua de 12 
August, orele 10 a. m , se va ţine o nouă licitaţiune publică cu oferte 
închise, pentru vîncjarea vinurilor disponibile de la pepinierile Paraclis- 
Cotnari, Piatra-Buzeu şi Istriţa-Buzeu. 

Licitaţiunea se va ţine la Minister (Direcţiunea Agriculturii) şi la pre¬ 
fectura de Iaşi pentru vinurile de la Cotnari; la prefectura de Buzeu 
pentru vinurile de la pepinierile Istriţa şi Pietrosa, precum şi la pepi¬ 
nierile respective. 

Ofertele vor fi făcute fie pentru întrega cantitate de vin, sau pentru 
fie-care fel de vin în parte. 

Doritorii spre a luă parte, trebue să fie însoţiţi de o garanţie de 10 la 
sută din valorea vinului pentru care concureză, socotindu-se valorea de 
la 4 lei decalitru Probele se pot vede în tote filele şi orele de lucru la 
pepinierile respective. 

Adjudecatarul asupra căruia se va aprobă, licitaţiunea este dator a de¬ 
pune suma şi a ridică vinul de la pepiniere în vasele şi cu cheltuiala 
sa, în termen de 30 $ile de la data comunicării, în cas contrariu va perde 
dreptul la garanţia depusă. 

Vinurile pentru cari se va ţine licitaţiune sunt următorele: 

a) «Pepiniera Istriţa». Vinuri din 1901; Timpurie 192 decal.; Pelin 100 
decaL; Bordeaux 277 decal.; Roşu 1.000 decal. şi Negru colecţiunî 120 dec. 

b) «Pepiniera Pietrosa-Buzeu». — Recolta 1900: Negru, 2.000 dec.; Alb 
3.000 dec. — Recolta 1901: Alb, 1.000 decât.; Negru, 900 decalaşi Pelin 
160 decal. 

c) «Pepiniera Paraclis Cotnari.—Recolta 1896: Grasă, 340 decal.; Alb, 
1.505 decal.; Roşu, 628 decal.—Recolta 1897 : Grasă, 243 decal.; Alb, 670 
decal.; Cătălin sau Roşu, 265 decal. 

Recolta 1898: Alb, 230 decal.; Roşu, 68 decal. 

» 1899: Grasă, 119 decal.; Alb, 415 decal. 

» 1900: Grasă, 134 decal.; Alb, 811 decal. şi Catelin sau Roşu, 

120 decal. 

Recolta 1901: Grasă, 227 decal. şi Roşu, 135 decal. 

* 

* * 

Tîrgul de rimă t ori de la Sever in. 

Mişcarea rîmătorilor pe timpul de la 1 Maiu la 15 Iunie 1902 : 

Aflaţi, 1.947; Intraţi, 222; Eşiţî, 226; Remaşî slab! 601; Remaş! graşi 
1.342. Total 1.943. 

Starea sanitară, bună. Preţul pe chilogram după scăderea vieţeî, ban! 
78. Rasa rîmătorilor, marjoleta. 

* 

* * 

In Monitorul Oficial No. 83 de Mercur!, 17 Iulie a. c., la pag. 
2.973, sunt publicate condiţiunile pentru admiterea elevilor în 
şcola centrală de agricultură de la Herestrâu-Bucuresci. 

Monitorul Oficial se găsesce la tote primăriile. 

Pentru anul şcolar 1902—1903, sunt vacante 17 locuri de bur¬ 
sieri. 

* 

* * 

Locuri vacante la seminariile statului pentru anul şcolar viitor 
vor fi: La Seminarul central din Bucuresc! 25 bursier! şi 5 sol¬ 
venţi; La Seminarul «Veniamin» din laş! 29 bursier! şi 11 sol¬ 
venţi. Pentru ocuparea lor se va ţine concurs la Craiova şi Bu- 
curescî pentru Seminarul central, la Galaţi şi laş! pentru Semi¬ 
narul Veniamin. Concursul se ţine numaî* pentru clasa I-a. Din 
locurile de bursier! 1 / 8 sunt reservate pentru absolvenţi! şcolelor 
primare din Dobrogea, car! vor fi primiţi fără concurs, dacă vor 
dovedi că sunt născuţi în Dobrogea. 

Cererile se adresezâ direcţiunilor Seminariilor între 1—15 Au¬ 
gust, arătându-se locul unde’ doresce să concureze şi seminariul 
în care voesce să urmeze. 

Actele ce să anecseză sunt: 

Actul de nascere constatând etatea între 12—15 ani; Actul de 
vaccină, certificatul parochuluî că e botezat în religiunea creş¬ 
tină ortodoxă. Certificatul Primărie! că e fiu de Român, Certi¬ 
ficatul de absolvirea cursului primar or! rural, Certificat de bună 
purtare din partea şcolei unde a urmat. 

Se vor respinge ce! ce medicul îî vor constata că nu sunt să 
nătoşî şi ce! ce nu vor ave voce şi ureche musicală. 

* 

* * 

De la 1—5 Septemvrie se va ţine concurs pentru obţinerea 
burselor la şcolele comerciale de gradul al II din Bucuresc!, Iaşi, 
Craiova şi Galaţi. 

La şcola comercială din Bucuresc! sunt 6 burse vacante, la laş! 
8, la âraiova 3 şi la Galaţi 2. 

Cererile pentru admiterea la concurs se vor adresa direcţiuni¬ 
lor şcolelor respective până la 31 August viitor, unde se va ţine, 
şi concursul. 

* 

* * 

Iată condiţiunile pentru admiterea elevilor în şcolele de arte 
şi meserii din Bucurescî şi Iaşi: 

Cererile de înscriere se vor primi până la 5 Septemvrie in¬ 
clusiv. Pentru bursele statului şi locurile de solvenţi şi externi, 
cererile se adreseză direcţiunii şcoleî, iar pentru bursele jude¬ 
ţelor la prefecturile respective. In cererile adresate direcţiunii 
şcoleî să se arate dacă se cere admiterea ca bursier al Statului 
ca solvent sau ca extern. 

Pentru locurile vacante de bursieri ai Statului şi ai judeţelor 
candidaţii vor fi admişi la concurs în ordinea următore: 1) ab¬ 
solvenţii a 4 clase secundare; 2) idem a 3 clase; 3) idem a 2 
clase. Dacă numărul candidaţilor din prima categorie înscrişi 
până la 5 Septemvrie nu ar fi cel puţin egal cu acel al locuri¬ 
lor vacante, se vor primi la concurs şi acei din categoria 2-a 
(cu certificate de 3 clase) şi în urma acestora, în cas de insufi 
cienţă de candidaţi cu 4 sau 3 clase şi acei din categoria 3-a (cu 
certificate de 2 clase secundare). In cas când numărul candida¬ 
ţilor din aceste 3 categorii, înscrişi până la 5 Septemvrie, nu va 
fi cel puţin egal cu acel al locurilor disponibile, se vor primi 
la concurs şi absolvenţii cursului primar. 

Locurile de solvenţi şi externi se vor ocupă fără concurs în 
limita locurilor disponibile şi în ordinea de precădere următore 
pentru fie-care din aceste 2 categorii (solvenţi şi externi): 1) ab 
solvenţii a 4 clase secundare. 2) idem a 3 clase. 3) idem a 2 clase- 
Când însă numărul candidaţilor cu 4 clase secundare, pentru lo-. 
curile de solvenţi şi externi ar fi mai mare ca acel al locurilor 
disponibile din fie-care din aceste 2 categorii, se va ţine concurs 
numai între aceştia. Dacă însă numărul total al candidaţilor cu 
4, 3 sau 2 clase secundare, nu ar fi cel puţin egal cu* acel al 
locurilor de solvenţi şi externi, se vor primi toţi aceşti candi¬ 
daţi fără concurs, iar pentru complectarea locurilor se va ţine 
concurs numai între candidaţii cu 4 clase primare. 

Concursul pentru bursele statului eventual pentru locurile de 
solvenţi şi externi, se va ţine la şcola respectivă, cu începere de 
la 6 Septemvrie. Pentru bursele judeţelor concursul se va ţine 
în capitalele judeţelor la aceeaşi dată. 

Pentru admitere se cere vîrsta de cel puţin 13 ani împliniţi 
şi cel mult 16. 

Concursul se va ţine din limba română, aritmetică, geometrie 
şi desemn, după programul şcoleî primare. 

* 

* * 

Cu autorisaţiunea ministerială No. 7.333, 2 Iulie, va funcţiona de la 1—30 
August. în Câmpu-lung, şcola preparatore pentru bursele şcoleî nor¬ 
male. Director I. Tutuc, fost profesor de matematică la şcola normală 
Carol I, strada Rîului 32. 

* 

* * 

Locurile vacante pentru anul şcolar viiior în şcolele normale de băeţi 
şi fete ale statului sunt: 

In secţia normală a asilului «Elena Domna», 30 locuri burse; 

In şcola normală de fete din Iaşi, 30 locuri, din cari 10 pentru sol¬ 
vente ; 

In şcola normală de băeţi din Craiova, 35 locuri, din cari 15 pentru 
solvenţi; 

In şcola normală de băeţî din C.-Lung, 40 locuri, din cari 15 pentru 
solvenţi; 

In şcola normală de băeţî din Buzeu, 30 locuri, din cari 10 pentru 
solvenţi; 

In şcola normală de băeţî din Galaţi, 32 locuri, din cari 6 pentru 
solvenţi; 

In şcola normală de băeţî din Bârlad, 32 locuri, din cari 2 pentru 
solvenţi; 

In şcola normală de băeţî din Iaşi, 36 locuri, din cari 6 pentru sol¬ 
venţi. 

In tote şcolele normale de băeţî elevii sunt interni, bursieri sau sol¬ 
venţi. Atât bursierii, cât şi solvenţii, se primesc prin concurs. Bursele 
se vor da concurenţilor cari vor obţine notele cele mai mari şi vor 
dovedi că sunt lipsiţi de mijloce. Nu se vor admite de cât fii de români. 

Actele ce trebuesc şi materiile asupra cărora se va ţine concurs, sunt 
publicate în No. 85 al «Monitorului Oficial» din 19 Iulie a. c., pag. 3.052 

* 

* * 

La şcola normală a soc. pentru învăţătura poporului român sunt 20 
locuri vacante pentru anul 1902—1903. 

înscrierile se fac printr’o petiţiune, adresată Directorului şcoleî, între 
15 şi 31 August, în care se va arătă numele candidatului, locul nascerii, 
etatea şi numărul actelor trimise. Acestă petiţie va fi subscrisă de pă¬ 
rintele sau tutorele concurentelui. 

Seminariştii cari au absolvit deja trei clase de seminar vor fi pri¬ 
miţi în clasa III a normală, în urma unui examen din materii*e făcute 
în clasa IlI-a de seminar, cu condiţiune ca vîrsta lor să nu trecă de 19 
ani. 

Asemenea se primesc în clasa IV-a normală, absolvenţii a IV clase 
de liceu şi gimnasiu, în urma unui examen din materiile făcute în clasa 
IV liceală sau gimnasială, cu condiţiune ca vîrsta lor să nu trăcă de 19 ani. 

Actele ce trebuesc trimise cu petiţia sunt: 

1. Extractul de nascere, prin care să se constate că aspirantul are vîrsta 
între 14 şi 17 ani pentru clasa I şi 19 ani împliniţi pentru clasa III 
şi IV. 

2. Actul de vaccină care să nu fie mai vechiu de 6 ani. 

3. Certificatul de absolvire a unei şcole primare urbane sau rurale. 

4. Certificatul de bună purtare liberat pe hârtie netimbrată, de direc¬ 
ţiunea şcolei unde a absolvit cursul primar. 


DE LA SATE 


In diua de 29 Iunie a. c., s’a făcut distribuirea premiilor la 
şcola din corn. Recea, jud. Velcea. Solemnitatea a fost impune- 
tore. După ce d-1 învăţător I. I. Stănescu a ţinut o frumosă cu- 
vîntare, s’a cântat Imnul Regal. Au vorbit preoţii comunei, loa- 
chim Iliescu şi I. Stănescu, s’a făcut apelul premianţilor pe di- 
visii. După divisia I, s’a recitat de doui elevi piesa teatrală: 
«Băncile populare)); după divisia Il-a, iarăşi s'a recitat de alţi 
doui elevi piesa: «In unire stă puterea». In fine după div. IlI-a 
s’a jucat «Imnul meseriaşilor» de mai mulţi elevi din tote divi- 
siile. Era plăcut când veniâ un elev cu ciocanul şi potcova şi 
cânta, după el altul cu sapa şi grebla, altul cu rindeaua, etc. 
Imnuri s’au cântat mai multe, înaintea şi în urma fie-cărei piese. 

Solemnitatea s’a terminat prin «Imnul Coronei» şi numerosul 
public a plecat forte satisfăcut de cele aurite şi văzute. 

Un asistent. 

* 

* * 

La 19 Maiu a. c., s’a dat în corn. Botenî, jud. Muscel, o ser¬ 
bare şcolară în folosul elevilor de-acolo şi a cantinelor şcolare 
din jud. Muscel. Au asistat d-1 prefect I. A. Dobrovitz, d-1 Zam- 
firescu, profesor la şcola normală Carol I, C.-Lung, mai mulţi 
învăţători din comunele vecine şi un prea frumos public din loca¬ 
litate şi din împrejurimi. Felul cum a fost organisată serbarea 
şi reuşita eî face onore învăţătorilor Bădescu şi Ştefănescu. 


Societăţi Economice la sate. 

In comuna Docuzol, jud. Constanţa, prin stăruinţele învăţătorului Gh. 
Marcoiu şi ale preotului T. Martinescu, s’au pus basele unei societăţi 
de economie cu magasie de reservă. Societatea se numesce «Albina». 

* 

* * 

In comuna Făurei, jud. Vâlcea, s’au pus basele societăţii economice 
de depuneri şi împrumuturi «Stupina». Ea are 60 membrii fundatori, 
cu un capital de 2.000 lei. 

* 

* * 

In comuna Bivolari, jud. Iaşi, s’au pus basele unei societăţi de eco¬ 
nomie şi împrumut cu numele de «Emanciparea Sătenului», cu 100 mem¬ 
brii şi un capital de peste 2.000 lei. 

* * * 

In comuna Vornicenî, jud. Dorohoiu, din iniţiativa d-lui Primar local, 
în (Jiua de 24 Februarie a. c., s’au pus basele societăţii de economie: 
«Comora plugarilor săteni din corn. Vornicenî», cu 14 membrii funda¬ 
tori şi un capital de 1 780 lei. Societatea numără în present peste 100 
de membrii. 


Mulţumiri. 

Subsemnatul, în numele elevilor şcolelor din acestă comună, aduc 
viile mele mulţumiri d-lu! Mitache Ştefăniu, actual primar, pentru că 
în <Jiua de 29 Iunie 1902, <Ji fixată pentru împărţirea premiilor la şcolari, 
a dat ca premii la şcolari cărţi în valore de 30 de lei. 

M. C. Dimitriu 

Inveţ. dirig*. com. Cosmeseî jud. Tecuciu. 

* 

* * 

Aduc mulţumiri d-lui Cristian Boltuş, funcţionar Ia mina de cărbuni 
de la Şotânga pentru că a donat şcolei un drapel de mătase în valore 
de 40 lei. 

C. Scurtescu. 


Poşta Administraţiei. 

D-lui M. Popescu, Făurescî.—Sunteţi achitat cu chitanţa No. 4.792, Lo¬ 
curile vacante sunt în acest număr. 

C. Atanasiu, Ruginescî-Putna.—Shimbaţi pămîntul de la rădăcină, fiind 
prea bâlegos acel ce este acum. 

Păr. D. Iliescu, Năeni-Buzeu.—Abonamentul D-rei Sultana Iliescu pe 
anul V este achitat cu chitanţa No. 5.765 iar a Sf. V. cu chit. No. 4.764. 









STEAUA 


Societatea Şicana are de scop a lucra pentru 
întinderea înveţătureî în popor, prin tipărirea şi 
răspândirea de scrieri şi publicaţii morale, pa¬ 
triotice şi de folos practic, şi pentru împiedeca¬ 
rea. prin tute mijloceie legiuite, a răspândire! de 
scrieri şi publicaţii imorale, sau cu tendinţe con¬ 
trarii statului şi ideii naţionale române. 

Cotisaţia este de cel puţin doi lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d’întâiu an după primirea sa, sa facă 
a se primi în Societate cel puţin alţi doi membri noi. 

Cererile de înscriere, însoţite de cotisaţia pe un an, se pot a- 
dresa d-lui Petru Gârbovicenu , strada Sf. Ecaterina, Bucuresci. 

Comitetul. Preşedinte , Ioan Kaindcru, membru al Academiei Ro¬ 
mâne.—Vice-preşedinte, Sava Şomânescu, mare proprietar, fost senator.— 
Admnistrator şi casier delegat , Petru (iârboviceanu, Administrator al 
Casei Sf. Biserici Autocefale Ortodoxe Române , director al Şc. Normale 
a Societăţii pentru învăţătura poporului român; — Secretar , Const. 
Banu, profesor secundar şi inspector şcolar—Membrii, Spiru C. Haret, 
Ministru, profesor Univers.; I. Dimitrcscu Procop., senator şi Primar 
al Capitalei; M. Yădescă, deputat , profesor universitar; Cristu S. 
Negoescu^ profesor secundar; Dini. Cecropid, institutor , preşedinte al 
Societăţii corpului didactic primar. — Censori , Const. Âlimăneşteanu, 
inginer de mine; Preotid econom Const. Ionescu, profesor secundar; 
Const. Alexandrescu, revisor şcolar 

Membrii înscrişi şi cotisaţiuni plătite (Urmare). 

Sârbu Dumitru (Cavadinesci-Tutova), 1 leu; Stratulat I. Gh, (Cârja- 
Tutova), 1 leu; Mihailes Nicolae, (Cârja-Tutova), 1 leu; Caşu Ion (Cârja- 
Tutova), 1 leu; Vasiliu Gh. (Cârja-Tutova), i leu; Sava Ştefan (Cârja- 
Tutova), 1 leu; Donca L. (Cârja-Tutova), 1 leu; Blănoiu Constantin (Blă- 
gescî-Tutova), 1 leu; Năstăsescu George (Puescî-Tutova), 1 leu; Năstă- 
sescu Maria (Puescî-Tutova), 1 leu; Margareta Miller Verghi (Bucuresci), 
5 lei; Alexandrina Tomescu (Bucuresci), 2 lei; Gh. A. Dinicu (Bucuresci), 
2 lei; Petre Dulfu (Bucuresci), 4 lei; Iochimescu N., protoereu (Ploesci), 
4 lei; Constantinescu Anghel (Ploesci), 2 lei; Burada Emiliu (Ploesci), 
2 lei; D-na Paulina Aslan (Bucuresci), 5 lei; D-şora Virginia Pelat (Bu¬ 
curesci), 2 lei; D-na Florica Pascal (Bucuresci), 2 lei; D-na Emilia To- 
diraşcu (Bucuresci), 2 lei; D-na Maria Minculescu (Bucuresci), 2 lei; 
D-na Eleonora Grigorescu (Bucuresci), 2 lei; D na Smaranda Erbicenu 
(Bucuresci), 2 lei; D-şora Elena Moşoî (Bucuresci), 2 lei; D-şora Vasi- 
lica Georgescu (Bucuresci), 2 lei; D-şora Clara May (Bucuresci), 2 lei; 
D-na Eleonora Ivaşcu (Bucuresci), 2 lei; D-na Dr. Ermina Kaminski 
(Bucuresci), 2 lei; Grigore Crişian (Gherghiţa), 2 lei; Ion Ţarălungă 
(Gherghiţa), 2 lei; Octavian Dan (Gherghiţa), 2 lei; Ion Georgescu (Su- 
diţî), 2 lei; D. Căpăţînă (Gherghiţa), i leu; Burtea Gr. (Sudiţî), 1 leu; 
Ion Adam Ion (Gherghiţa), 1 leu; Gh. Naciovici (Gherghiţa), 1 leu; 
Irimescu D. (Ciumaţi), 1 leu; Costache Răţoiu (M.-Petchi), 1 leu; Ion 
Popa Dumitru (Ciumaţi), 1 leu; Gh. Trică (Gherghiţa), 1 leu; Drăghicî 
Ion (B.-Domneî), 1 leu; Năstase C. (Gherghiţa), 1 leu; Niculae I. Stan 
(Gherghiţa), \ leu; Piţigoi Constantin (M.-Petchi), 1 leu; Stoian Panait 
(B.-Domneî), 1 leu; Agape Ion (B.-Domnei), 1 leu. 

Numărul membrilor înscrişi cu începerea anului al II (1902) al so¬ 
cietăţii, e de 935; iar numărul banilor încasaţi de la aceştia şi de la ve¬ 
chii membrii, e de 22.741 lei şi 20 bani. 



(Va urma în No. viitor). 



SOCIETATE IN COMANDITA 

WEIL JOSEPH &C- ie 

Biaciarescî 

Str. Smârdan 7, (Casa Zsrlendi). 

MAŞINE AGRICOLE Şl INDUSTRIALE 

Oferă d-lor Agricultori pentru sesonul curent, urmetorele specialităţi: 

Semănătâre In Rînduri 

Celebra Marca 

„U N I C U M D R I L L" 

Patent Melichar «hors concours» cu care se pote semăna ori-ce soiu 
de semînţâ fără a se v schimbâ rote sau fuse. 

Cele mai simple, cele mai uşore, cele mai practice, de o perfecţiune 
neatinsă până a<Jî de nici un alt sistem existent în România. 

N.B. A se feri de semănătore în rînduri cari au ţevi conducetore de 
fer în forma furtunului spiral, stricându se lesne şi a se feri de semă¬ 
nătore în rînduri cari au rotiţe canelate pentru semănat, de ore-ce în 
majoritatea cazurilor strivesc seminţele. 

PInITnîirorcQla S* NORMALE cu 2 brazde, marca Z H 9 N. 
li jlUgU& 1 U III V CI odlc s i s t em Sack perfecţionat, întregi de oţel, 
din fabrica BAEC1IER, Raudnitz (Boemia) 

Triore CU ta ^ e f resu i te originale «Heid» cu unul şi doue cilindre, cu 


ventilaţie, ultimele modele perfecţionate, 
flexibile cu lanţuri originale «Howard», întregi de oţel. 


Grappe 

Pronna flexibile cu doue şi trei câmpuri originale «Ransomes» de 
UldJJJJC oţel curat. 

Garanţie pentru irreproşabila funcţionare şi soliditate. — Preţuri şi 
condiţiuni de plată avantagiose. — 

Cel mai mare şi vast magasin şi singurul care vinde eftin. 

Dilnic sosesc încălţăminte Negre şi Colori, pentru Bărbaţi, Dame şi Copii, 
din propia nostră Fabrică, lucrate de noi. 

Preţuri corente la Ghete de Bărbaţi: 

de Vax cu Elastic sau Şireturi Lei 10.95, 11.95, 12 95, 13.95. 


Nasturi 

» Lack cu Elastic sau Şireturi 
» » » Nasturi 

» Chevreau cu Elastic 
» » » Nasturi 


12 95, 13.95, 14.95. 15.95. 

12.95, 13.95. 14.95. 

13.95, 14.95, 15 95. 

12.95, 13 95, 14 «5* 

13.95, 14 95, 15.95. 


Preţuri corente la Ghete de Dame: 
de Chevreau negre cu Şireturi Lei 10.95, 12.95, 13.95. 


11.95, 12 95, 13.95, 14.95, 15.95. 

12.95, 13 95, 14.95, 15.95. 


7.95, 

8.95, 

9.95. 

5.95, 

6.95. 


6.95, 

7.95, 

8 95. 

5.95, 

6 95, 

7,95, 


9.95. 


» » » » Botonî » 

» » Colori » » » 

» Gems cu Nasturi şi Şireturi » 

Pantofi de Chuvreau albi decoltaţi» 

Idem cu Şirelurî şi Nasturi » 

Idem de Lack diferite forme » 

Rayon de Lingerie pentru Dame şi Bărbaţi cu preţuri fabulos de eftine. 
In tot de a una se găsesc mari cantităţi de mănuşi Glace, Albe, Colori, 
şi Negre pentru Dame Lei 2.50. 

» Bărbaţi » 2.95 

Rupându-se la încercâre, se dă~altă 
pereche. 

Magasin la tâte Sesonele , Calea 
Victoriei No. 27 , alături de Poliţia 
Capitalei , Bucurescî. 


5% 

Cupon de reducţie pentru cititorii Albinei 


Cititorii revistei vor ave un scă<Jemînt de 
6% din preţurile însemnate, presentând 
cuponul. 
















